Hari Nakhbah: Memperingati Kezaliman Terbangsat Zionis

Ramadan tahun ini kita menyaksikan sekali lagi sekatan dan s.eranga.n daripada rejim Zionis yang bertindak untuk menghalang umat Islam daripada melakukan ibadah di akhir-akhir  malam Ramadan .Kali ini, serangan bom pemedih mata dan sekatan yang dilakukan di kawasan Masjidil Aqsa dimana ia menjadi tumpuan rakyat Palestin untuk beribadah .

Tidak hanya menghalang, tindakan mereka yang m.enyeran.g rakyat yang ingin beribadah dan tanpa memegang sebarang senjata juga dilihat sebagai suatu tindakan yang zalim dan tidak berperi kemanusiaan.

Hal ini bukanlah suatu perkara yang baru, saban tahun kita menyaksikan setiap kali tibanya Ramadan, ada sahaja tindakan-tindakan “gila” yang diambil oleh tentera Zionis bagi menyekat umat Islam untuk beribadah dibulan suci ini. Kerajaan Malaysia yang diwakili oleh  Menteri Luar, Datuk Seri Hishammuddin Tun Hussein telah berkata, perbuatan zalim itu bukan sahaja perlu dikecam sekeras-kerasnya malah Kerajaan Israel mesti dipertanggungjawabkan ke atas pelanggaran hak asasi manusia serta undang-undang antarabangsa.

Namun tahukah anda, setiap kali rakyat Palestin ini mendapat tentangan dan sekatan, setiap kali itu jugalah mereka terus bersatu hati untuk bangkit melawan tentera Zionis ini tanpa rasa takut. Sikap mereka ini tidak pernah luntur dan terpadam sejak tanah air mereka dirampas oleh bangsa Zionis pada 1948. Tarikh 14 Mei 1948 telah menjadi suatu mimpi ngeri buat penduduk Palestin  apabila tanah tumpah darah mereka telah diisytiharkan oleh pihak yahudi Zionis sebagai sebuah negara merdeka dengan nama negara “Israel”.

Tentera Zionis telahpun bertindak mengusir penduduk tempatan keluar dari tanah mereka sendiri. Tidak hanya itu, ribuan orang telah dib.unu.h, rumah-rumah mereka telah dirampas dan dirobohkan oleh pengganas-pengganas Zionis ini.Bagi memperingati peristiwa tanah air mereka dijajah ini,maka tarikh 15 Mei setiap tahun telah diwartakan sebagai sambutan Hari Nakhbah.

Nahkbah didalam Bahasa Arab membawa maksud kecelakaan atau bencana. Ia merujuk kepada hari memperingati penc.eroboha.n dan pem.usnah.an lebih 500 bandar dan kampung di Palestin oleh tentera Israel. Nyatijah dari tindakan zalim ini telah menyebabkan lebih 700, 000 rakyat Palestin menjadi pelarian di kem-kem sempadan antarabangsa seperti Lubnan dan Syria.

Tahun ini merupakan tahun ke -73 bagi sambutan Hari Nakhbah dan semestinya sambutan kali ini akan disambut  dengan penuh bersemangat oleh rakyat Palestin kerana mereka telahpun menempuh pelbagai sekatan sewaktu Ramadan yang lepas untuk mereka beribadah, tambahan lagi dengan serangan yang bertali arus regim ini keatas Gaza.

Bagi mereka penduduk Palestin, semakin ditekan semakin mereka bangkit menentang demi memastikan semangat mempertahankan Masjidil Aqsa dan tanah air tidak akan luntur. Perlu untuk kita ingat bahawa , tertegaknya negara haram Israel pada 14 Mei 1948 itu adalah hasil daripada pegkhianatan golongan yang ingin menjatuhkan Khilafah Uthmaniyyah, kemudian disusuli dengan Perjanjian Sykes –Picot dan Deklarasi Balfour.

Hasil daripada kedua-dua perjanjian ini telah menyebabkan peta di semenanjung Palestin berubah secara 360 darjah. Kesanya ramai rakyat Palestin yang dihalau keluar.Dicatatkan sehingga kini terdapat lebih kurang 7 juta  rakyat Palestin yang menjadi pelarian, ada diantara mereka dari generasi kedua dan ketiga yang tidak pernah jejak ke tanah air nenek moyang mereka.

Lebih mendukacitakan, tahun yang sama dimana pengisytiharan Israel sebagai  sebuah negara yang “sah” itu, Pertubuhan Bangsa-bangsa Bersatu (PBB) telah mengeluarkan  Deklarasi Hak Asasi Manusia 1948 dan ia telah pun disepakati sebagai sebahagian daripada piagam PBB.

Malangnya, deklarasi ini hanyalah sebagai  catatan diatas kertas sahaja sehingga ke hari ini setelah 73 tahun. Rakyat Palestin yang merupakan mangsa pertama pelanggaran hak asasi ini terus diabaikan hingga kini. Malah turut disalahkan juga sebagai punca ataupun penghalang utama untuk mencapai perdamaian dirantau itu dek kerena  tidak mahu mengiktiraf Israel sebagai sebah negara yang sah di tanah air mereka sendiri.

Bertitik tolak dari itu, dengan adanya sambutan Hari Nakhbah ini, ia akan mejadi mesej kepada dunia tentang kezaliman dan penjajahan yang dilakukan oleh bangsa Israel Zionis ini keatas mereka. Dunia perlu melihat bahawa penubuhan negara haram “Israel” inilah punca kepada segala konflik yang tidak berkesudahan di rantau itu.Perbincangan tentang an-Nakbah sebaliknya juga perlu dilihat sebagai suatu bentuk protes kepada tuduhan yang menyatakan penduduk arab Palestin sebagai bangsa yang rasis disebabkan menolak negara haram Israel.

Perdamaian Israel-Palestin tidak akan dapat dicapai tanpa pengiktirafan ke atas an-Nakbah. An-Nakbah tidak lain dan tidak bukan menuntut kita semua mengiktiraf jenayah yang berlaku ke atas rakyat Palestin agar nasib mereka yang dizalimi benar-benar dapat dibela.

An-Nakbah dapat menjelaskan dengan jujur dan komprehensif bentuk ganti-rugi yang berhak mereka peroleh. Sambutan ini juga bukanlah untuk kita bersedih, tetapi sebagai langkah untuk mendaptkan pembelaan dunia dan persediaaan kemenangan yang pasti akan berkunjung tiba .InshaAllah

RUJUKAN:

Hari Ini Dalam Sejarah | 15 Mei 1948 | An-Nakbah: Ma.lapetak.a Besar. https://www.mycare.org.my/hari-ini-dalam-sejarah-15-mei-1948-an-nakbah-malapetaka-besar/

Hari Nakbah perlambangan tuntut dunia hukum Zionis. https://www.bharian.com.my/rencana/muka10/2020/05/688978/hari-nakbah-perlambangan-tuntut-dunia-hukum-zionis

Mohamad Fikri Bin Mohd Bakri
Mahasiswa Jabatan Sejarah dan Tamadun Islam,UM


Tinggalan Kota Tamadun Purba Ditemui Di Amazon

Selama bertahun-tahun, komuniti saintifik berpandangan Lembangan Amazon tidak mampu menanggung populasi yang ramai. Jika ada sekalipun, mustahil ia mencapai populasi tinggi seperti disaksikan oleh Tamadun Maya dan Aztec. Tetapi imbasan lidar yang dibuat sekumpulan saintis di Bolivia baru-baru ini membuktikan ia bukan omong kosong.

Dapatan mereka mendapati orang Casarabe yang pernah menghuni kawasan hutan-savana Llanos de Mojos di Bolivia dari 500 hingga 1400 Masihi berjaya membangunkan sebuah peradaban sambil beradaptasi dengan persekitaran mereka. Dapatan kajian mereka diterbitkan dalam jurnal Nature baru-baru ini.

Menerusi lidar atau laser dari langit itu, ia mendedahkan kewujudan ratusan struktur lama yang dibangunkan orang Casarabe yang dilitupi kanopi tumbuhan. Antara struktur yang didedahkan dalam imbasan lidar ialah terusan-terusan, rumah kediaman, kawasan takungan air dan jalan-jalan. Kesemua struktur ini tertumpu pada dua petempatan besar Casarabe iaitu Cotica dan Landivar.

Wilayah Llanos de Mojos merupakan sebuah kawasan savana tropika tanah rendah yang terletak di sebelah barat daya Lembangan Amazon. Ia mempunyai musim kering dan hujan yang unik. Semasa musim kering, hujan tidak akan turun selama beberapa bulan. Tetapi apabila musim hujan melanda dari November hingga April, kebanyakan kawasan Llanos de Mojos akan dilanda banjir selama berbulan-bulan.

Sebelum ini, komuniti saintifik menolak idea Lembangan Amazon pernah dihuni oleh manusia dan masih terjaga persekitarannya. Tetapi imbasan lidar menunjukkan urbanisme peringkat awal dibangunkan dan diuruskan oleh orang Casarabe selama ribuan tahun. Lebih menarik, elemen pembangunan Casarabe diadaptasi dengan persekitarannya – sama sekali berbeza dengan pembangunan moden yang enggan beradaptasi dengan alam.

Tidak banyak maklumat yang diketahui tentang orang Casarabe. Tetapi imbasan lidar menunjukkan kepercayaan mereka terhadap dewa-dewi tertentu dengan orientasi arah piramid-piramid dan platform-platform pemujaan menunjukkan arah barat daya. Orientasi arah ini sama dengan orientasi arah kubur-kubur Casarabe yang ditemui pengkaji arkeologi sebelum ini di Llanos de Mojos.

Satu ciri unik petempatan Casarabe ialah petempatan-petempatan ini dibina dalam kawasan struktur pengurusan air yang besar seperti terusan dan takungan air. Pengkaji arkeologi percaya sistem pengurusan air mereka digunakan untuk mengawal musim banjir di wilayah berkenaan sekaligus membolehkan aktiviti pertanian seperti jagung dapat dijalankan. Selain itu, takungan air juga turut digunakan sebagai kolam ternakan ikan bagi menjamin bekalan protein penduduk.

Jadi, apa punca petempatan-petempatan Casarabe ditinggalkan? Pakar arkeologi Heiko Prumers dari Institut Arkeologi Jerman percaya kota-kota ini ditinggalkan penduduk pada 1400 Masihi kerana sumber air yang terhad akibat perubahan iklim. Akibat isu kekurangan air yang dicetuskan oleh kemarau yang lama, sistem pengurusan air yang dilaksanakan selama ini tidak berfungsi dan mendorong penduduk berhijrah ke tempat lain.

Hal ini juga menjelaskan mengapa kisah orang Casarabe tidak diketahui oleh Conquistador yang tiba di Amerika Tengah dan Amerika Selatan pada abad ke-16. Sebaik kawasan ini berjaya diteroka oleh mubaligh-mubaligh Sepanyol, yang ditemui hanya kelompok penduduk yang tinggal secara terpencil di situ.

Tidak mustahil kumpulan penduduk ini merupakan generasi orang Casarabe yang membina kehidupan baru selepas kejatuhan kota-kota mereka seabad sebelumnya. Dan satu lagi hikmah kejatuhan peradaban ini ialah ia secara tidak langsung menyelamatkan mereka daripada menjadi mangsa pembantaian Conquistador. Sekiranya kota-kota Casarabe diketahui mereka dan masih wujud menjelang abad ke-16, sudah pasti mereka akan ditindas seperti yang disaksikan orang Aztec dan Inca.

RUJUKAN

Metcalfe, T. (2022, 25 Mei). Lasers reveal ‘lost’ pre-Hispanic civilization deep in the Amazon.

Sankaran, V. (2022, 28 Mei). Archaeologists find ‘mind-blowing’ network of lost cities hidden in Amazon. The Independent.


Kiamat Sudah Menimpa Planet-Planet Ini

Umat Islam wajib percaya pada kiamat tanpa kompromi kerana konsepnya sangat menyeluruh. Peristiwa ini digambarkan “masih jauh tetapi sangat dekat”. Sementara kita masih ada masa, maka eloklah kita tengok alam semesta buat seketika. Kewujudan bintang-bintang di luar angkasa layak dijadikan contoh dan gambaran secara tidak langsung. Namun apakan daya – asal tulis pasal angkasa, ada yang cemuh cakap dongengan kafir bagai.

Ketepikan mereka – kita jalan terus dan memberi pendedahan tentang sains, kali ini mengenai sistem berplanet dengan bintang G238-44.

Sistem berplanet adalah seperti sistem suria kita – ada sebuah bintang (Matahari) memelihara banyak planet. Dalam situasi ini, sistem berplanet ini dinamakan sempena bintangnya, G238-44, yang sudah lama mati.

Proses kematian bintang berbeza ikut jenis. G238-44 adalah seperti Matahari. Jisim mereka tidak cukup Frazier, 2019) untuk meledak sampai jadi bintang neutron (neutron star) atau lohong hitam (black hole). Jadi G238-44 terpaksa redha dan sedar dirinya kecil, yakni kerdil putih (white dwarf). Inilah nasib 97 peratus bintang di luar angkasa (Fontaine, et al., 2001).

Kecil-Kecil Cili Padi

Bintang kerdil tidak sama untuk dibandingkan dengan manusia kerdil. Jauh beza. Manusia kerdil boleh dibuli sesiapa saja. Bintang kerdil duduk seorang diri di bahagian angkasanya, dengan kekuatan yang mampu membinasakan apa-apa saja di sekeliling. Dengan menggunakan teleskop berteknologi tinggi, saintis daripada Universiti California Los Angeles menemui sisa-sisa planet pada atmosfera G238-44 (Starr, 2022).

Macam mana saintis tahu sisa-sisa planet? Mereka tengok bahan (elemen) setiap sisa ini – ais, batu dan logam. Ketiga-tiga bahan ini adalah bahan asas yang menjadikan planet, asteroid dan komet. Bermakna G238-44 sedang membaham semua benda di kelilingnya.

Betapa Pentingnya Kajian Ini

Mungkin ada yang mencemuh katanya tiada manfaat. Ilmu sentiasa ada manfaat. Inilah nasib yang menanti Bumi, apabila Matahari mencapai penghujung. Proses ini memakan masa berbilion tahun. Matahari akan mengembang sampai jadi Gergasi Merah (Red Giant). Waktu ini, Utarid, Zuhrah, Bumi dan Marikh tenggelam habis dalam apinya.

Lingkaran hijau dalam gambar-gambar kelihatan teranjak ke Musytari dan Zuhal selepas Matahari mengembang. Itu adalah “habitable zone” (zon paling selamat untuk hidup) pada masa itu. Dua planet ini akan menjadi panas sekurang-kurangnya selama 500 juta tahun. Akan sampai satu masa, Matahari kehabisan segala bahan bakarnya dan tinggallah kerdil putih.

Ketika itu, atmosferanya mesti penuh dengan bahan-bahan Utarid, Zuhrah, Bumi dan Marikh. Sama seperti G238-44, yang menghanguskan planet-planetnya. Entah apa yang hidup di situ pada zaman dahulu. Mungkin ada bakteria. Mungkin ada virus. Malah mungkin ada kehidupan pintar. Terlalu banyak mungkin. Yang pasti, sekarang G238-44 menjadi contoh untuk dibayang… bahawa manusia tiada kuasa langsung untuk menghalang kejadian ini. Segala keindahan alam akhirnya tinggal bangkai, untuk dikoyak sebuah bintang yang sudah mati.

Bintang ini pula sekarang dalam perjalanan untuk menjadi “black dwarf” (kerdil hitam). Setakat ini status kerdil hitam hanyalah teori saintis yang mengandaikan suatu keadaan apabila bintang menjadi sejuk (Heger, et al., 2003). Proses kejadian kerdil hitam mengambil masa lebih lama berbanding 13.77 bilion tahun, lagi tua daripada alam semesta ini sendiri.

Sebagai penutup: pembaca mesti fikir, waktu ini sudah lama kiamat. Benar. Tidak boleh dinafikan. Cuma tidak bermakna kita kena tolak ilmu ini terus. Pengetahuan tetap pengetahuan.

RUJUKAN:

Fontaine, G., et al. (2001). The potential of white dwarf cosmochronology. Publications of the Astronomical Society of the Pacific. 113 (782): 409-435.

Frazier, S. (2019, September 26). Why the sun won’t become a black hole? NASA.

Heger, A., et al. (2003). How massive single stars end their life. The Astrophysical Journal. 591 (1): 288-300.

Starr, M. (2022, Jun 21). A Dead Star Has Been Caught Ripping Apart Its Planetary System. Science Alert.


Lagenda Zeus Membuktikan Persoalan Tentang Islam

Pemikiran zaman dulu memang pelik sikit. Tamadun Yunani misalnya beriman pada kumpulan dewa dan dewi yang bagaikan Tuhan untuk mereka. Walau bagaimanapun, dewa dan dewi ini memiliki gelagat yang lagi teruk untuk dibandingkan dengan manusia sendiri.

Kalau tengok pujian-pujian dilambungkan pada Zeus, memang nampak imej ketua dewa yang berkuasa di langit sebagai pemegang takhta Gunung Olympus. Untuk mempamerkan kuasanya, Zeus diberi simbol kebesaran yang bertatahkan kilat.

Kerana asal-usulnya sendiri ditokok tambah sampai nampak setanding dengan kilat: cantik dan pantas tetapi mengejutkan.

Menurut mitologi, alam ini pernah menjadi pentas peperαηgαη besar antara bapa dan anak iaitu Uranus dan Cronus.

Ceritanya mudah saja: Uranus berkahwin dengan Gaia yang melahirkan banyak anak. Tetapi Uranus menyembunyikan anak-anak bongsu Gaia. Jadi Gaia pun sangat murka dan bertindak untuk membalas dendam.

Dalam kalangan anak Gaia, hanya Cronus berani berjμαηg. Dan perαηg ini mencapai kemuncak, apabila Cronus memo.tong kemαlμan Uranus sekali gus menjadi pemenang.

Dαrαh daripada pangkal paha Uranus menitis ke Bumi dan menciptakan bangsa Gigantes, Erinyes dan Meliae.

Buah zαkαrnya pula jatuh dalam laut dan menciptakan dewi Aphrodite. Dan buat satu tempoh sangat lama, alam semesta pulih dan aman sentosa. Dari sinilah datang cerita mengenai Zeus. Kerana Gaia meramal satu hari Cronus akan jatuh pada tangan anak sendiri.

Patutnya Cronus mengambil tindakan yang lebih rasional supaya perkara ini tidak berlaku. Tetapi Cronus terlalu takut dan memakan lima anaknya yang dilahirkan Rhea.

Tindakan ini sebenarnya memangkinkan kejatuhan Cronus sendiri. Kerana tanpa pengetahuannya, Rhea sudah berpakat dengan Gaia untuk menyembunyikan anak keenam Zeus di Gunung Ida.

Hari ramalan pun tiba. Zeus membebaskan abang kakaknya dan akhirnya menewaskan Cronus.

Raja Miαηg

Dalam mitologi, Zeus lahir selepas Poseidon dan Hades. Tetapi kalau tengok fiksyen, Zeus selalu digambarkan sebagai abang. Ini adalah kerana Poseidon dan Hades sudah dimakan Cronus selepas lahir. Mereka ibaratkan dipeηjαrα dalam perut Cronus sebagai bayi.

Dan mereka bebas pun sebagai bayi. Selepas menang, Zeus menguasai langit. Poseidon mendapat laut. Dan Hades menjaga alam barzakh… sementara Bumi ini sentiasa menjadi milik Gaia yang semakin tidak suka pada Zeus.

Tetapi kuasa Zeus takkan dapat disentuh Cronus atau Uranus. Mungkin status ini membuatkan Zeus terlalu bongkak dan tanpa henti menghamilkan dewi-dewi lain seperti Aega, Eos dan Persephone misalnya.

Walaupun suka berpasang ramai, Zeus tetap takut bini. Hera senantiasa diulit perasaan cemburu, sampai menggunakan kuasanya pada jalan dendam. Anak-anak Zeus daripada perempuan lain selalu diuji teruk.

Heracles misalnya adalah hasil daripada hubungan Zeus dengan isteri orang. Hera pula menghasut yang menyebabkan Heracles jadi gila sampai bμημh anak isteri sendiri.

Pengajaran Daripada Mitologi Ini

Ribuan tahun sudah berlalu sejak mitologi ini diasaskan. Sekarang ini orang ramai lebih percaya pada agama-agama berstruktur, untuk dibandingkan dengan mitologi begini. Tidak perlu hujah panjang untuk kenal pasti punca mitologi ditolak.

Pertama sekali, Islam, Kristian dan Judaisme jauh lebih tersusun berbanding mitologi Yunani kerana sentiasa konsisten dengan wadah tersendiri. Memang betul tiga agama ini bersetuju dan tidak bersetuju antara satu sama lain.

Masalahnya mitologi Yunani tidak setuju sesama sendiri. Sekejap Gaia menyokong; tiba-tiba tidak menyokong pula. Sekejap Zeus berkuasa dengan penuh keagungan; entah kenapa menjadi miαηg. Dasar lelaki agaknya.

Mitologi Yunani membuktikan persoalan dalam agama Islam: “apa akan berlaku kalau ada lebih daripada satu Allah?” Tengok saja mitologi Yunani. Gila jadinya.


Membedah Nasab Kesultanan Johor Luar Dari Mulut Politikus

Selepas kemangkatan Sultan Mahmud Shah II pada 1699 yang tiada meninggalkan waris, maka berakhirlah waris Kesultanan Melaka memeritah di Johor Lama. Hubungan Sultan Mahmud II dengan Bendahara Tun Abdul Jalil Bin Tun Habib Abdul Majid Bin Tun Mat Ali Bin Sayyid Zainal Abdidin Al Idrus bukanlah orang lain.

Bonda Sultan Mahmud adalah anak perempuan Laksamana Tun Abdul Jamil Bin Tun Muhammad Bin Tun Mat Ali Bin Sayyid Zainal Abidin Al Idrus. Sayyid Zainal Abidin berkahwin dengan To’Mengkudu Binti Tun Jenal @ Datuk Sekudai Bin Tun Sri Lanang.

Selepas kemangkatan baginda, atas sokongan pembesar lain tampok pemerintahan diambil alih oleh Bendahara Tun Abdul Jalil Bin Bendahara Tun Habib Abdul Majid. Baginda menggunakan gelaran Sultan Abdul Jalil Riayat Shah IV. Berikut pecahanan waris Sayyid Zainal Abdidin Al Idrus @ Temenggong Paduka Tuan Of Muar yang memerintah Johor, Riau Lingga, Pahang dan Terengganu.

– Keturunan Temenggong Muar dari keturunan Tun Sayyid Jaafar Bin Tun Mat Ali Bin Sayyid Zainal Abidin Al Idrus. Tun Sayyid Jaafar bergelar Dato Pasir Diraja. Keturunan ini menjalankan pentadbiran memerintah daerah Muar dan Segamat dari 1670an hingga 1878.

– Kesultanan Terengganu dari keturunan Tun Zainal Abidin Bin Bendahara Tun Habib Abdul Majid Bin Tun Mat Ali Bin Sayyid Zainal Abidin Al Idrus dengan bergelar Sultan Zainal Abidin I memerintah Terengganu sejak 1717 hingga kini.

– Kesultanan Pahang dari keturunan Tun Abdul Majid bin Tun Muhammad Tahir ibni Sultan Abdul Jalil Riayat Shah IV Bin Bendahara Tun Habib Abdul Majid Bin Tun Mat Ali Bin Sayyid Zainal Abidin Al Idrus. Keturunan ini memerintah Pahang sehingga kini.

– Kesultanan Johor dari keturunan Dato Temenggong Sri Maharaja Abdul Rahman Bin Tun Abdul Hamid Bin Tun Abdul Jamal Bin Tun Abbas Bin Sultan Abdul Jalil Riayat Shah IV Bin Bendahara Tun Habib Abd Majid Bin Tun Mat Ali Bin Sayyid Zainal Abidin Al Idrus. Temenggong Abdul Rahman ditabalkan oleh Sultan Mahmud III pada 1806 di Istana Lingga, baginda kurniakan Singapura, tanah besar Johor dan pulau-pulau sekitarnya sebagai kawasan pentadbiran dan ‘pemakanannya’. Temenggong Abdul Rahman berhijrah dari Bulang ke muara Sungai Singapura pada 1811. (rujuk https://www.thepatriots.asia/sejarah-awal-kesultanan…/)

Pada tahun 1855, Temenggong Tun Ibrahim membuka Iskandar Puteri sebagai pusat Pentadbiran baru bagi Temenggong. (rujuk https://www.thepatriots.asia/nama-asal-johor-bharu/)

Gelaran Daeng, Ungku, Wan dan TunkuBerdasarkan catatan Genealogical Tree of the Johore Royal Families, Government Printing Office, Johore Bahru, 1923 oleh Major Dato Mohamad Said Bin Haji Sulaiman dan buku Adat Istiadat Kesultanan Johor Moden 1855-2012 oleh Dato Rahim Ramli hanya Temenggong Tun Ibrahim menggunakan Daeng untuk gelarannya. Anak-anak Temenggong Abdul Jamal bersama Daeng Maimunah kekal menggunakan gelaran Tun pada pangkal nama mereka. Gelaran Tun ini digunakan hingga ke Temenggong Abdul Rahman. Anak-anak Temenggong Abdul Rahman dari isteri pertamanya Encik Yah Binti Moffar dan ketiga Tun Embong Binti Tun Ahmad bergelar Tun dan Wan manakala dari isteri kedua Raja Wuk Binti Raja Sulaiman bergelar Engku.

Cucu-cucu Temenggong Abdul Rahman ada yang bergelar Ungku dan Wan. Yang bergelar Ungku adalah waris Tun Haji Abdullah dan Temenggong Tun Ibrahim. Manakala waris Wan Abu Talib (anak Tun Embong) masih kekal bergelar Wan.

Pada 7 Mei 1868, Raja Ali Haji mengetuai delegasi Riau yang terdiri daripada Raja Hassan (putera Raja Ali Haji), Raja Sulaiman (putera Marhum Rashid) dan Tengku Long (putera Yamtuan Muda Mohd Yusof) menabalkan Temenggong Abu Bakar di Telok Blangah Singapura dengan gelaran Maharaja Abu Bakar. Bermula dengan gelaran Maharaja, warisnya mula bergelar Tunku hingga kini. (rujuk Manuskrip Kisah Pelayaran Ke Riau Mikrofilem JQMAL 3 Perpustakaan Universiti Singapura)

Anglo-Johor Treaty 1885 dan Undang-undang Tubuh Kerajaan Negeri Johor

Wujudnya Anglo-Johor Treaty pada tahun 1885 untuk menyekat Inggeris dari mencampuri urusan pentadbiran negeri Johor.Manakala salah seorang yang merangka Undang-Undang Tubuh Kerajaan Negeri Johor yang pertama dicipta di kalangan negeri-negeri Melayu, adalah Dato Seri Amar Diraja Abdul Rahman Bin Dato Wan Andak. Beliau merupakan Setiausaha Sulit kepada Sultan Abu Bakar.

Petikan dari buku Hikayat Johor Penggal Kedua oleh Major Dato Mohames Said Bin Sulaiman

“Telah diadakan satu majlis bagi istiadat meluluskan dan ditandatangan di atas Undang-undang Tubuh Kerajaan, iaitu dimulakan dengan Yang Maha Mulia Abu Bakar sendiri selaku Sultan Yang Dipertuan Johor menurunkan tandatangannya di rantau kepala undang-undang setelah itu diiringkan oleh paduka adindanya Yang Amat Mulia Ungku Muhammad Khalid Ibni Temenggong Tun Ibrahim di akhir undang-undang itu. Kemudian Yang Amat Mulia Tunku Ibrahim , Tunku Mahkota Johor. Dibelakang Dari itu barulah Ahli Jumaah Menteri dan Mesyuarat Kerajaan lalu dimeterai dan ditarikhkan dengan sempurna adanya.”

Antara perkara yang yang mendorong Sultan Abu Bakar mengadakan Undang-undang Tubuh Kerajaan Johor 1895 ini bagi menjadikannya sebagai benteng pertahanan kemerdekaan negeri dari penjajah. Pihak British terpaksa akur dengan cara pemerintahan Sultan Abu Bakar yang berasaskan undang-undang sistem pentadbiran yang cekap dan tidak berdasarkan kuasa feudalisme. Di bawah pemerintahan baginda sistem pentadbiran dimajukan, ekonomi dikembangkan, pengaruh politik di dalam dan di luar negara diluaskan.

Sultan Ali Ibni Sultan Hussein Shah

Tengku Long Hussein @ Sultan Hussein Shah ditabalkan sebagai Sultan di Singapura oleh Stamford Raffles pada Februari 1819 tidak mendapat sokongan oleh Bendahara di Pahang, Sultan di Lingga atau Yang Dipertuan Muda di Riau.

Baginda tidak pernah ditabalkan secara adat. Oleh itu baginda tidak ada kawasan memerintah kerana Singapura, Johor dan pulau-pulau sekitarnya adalah kawasan Temenggong yang dikurnia oleh Sultan Mahmud Shah III pada 1806. Begitu juga Sultan Ali, beliau tidak ada hak ke atas tanah Johor.

Oleh itu tidak wujud soal merampas takhta. Kehilangan Muar dan Kesang bukan kerana Maharaja Abu Bakar merampas dari Sultan Ali ini adalah kerana demi menyelamatkan tanah daerah ini dari di gadai oleh Chetty Tamil kepada British.

Secara tidak langsung ia memastikan waris dan keluarga Marhum Kesang kekal bermastautin di situ. Sultan Ali menghadapi masalah kewangan akibat berhutang dengan Kavana Chana Shellapa Chetty pada tahun 1862 sehingga wilayah Kesang @ Muar tergadai.RUJUKAN:  Sejarah Johor dan Sejarah Pahang oleh Buyong Adil halaman 128A History of Johore 1365—1895 A.D.). R. O. Winstedt.Journal of the Malayan Branch of the Royal Asiatic Society (JMBRAS), Vol. 10, No. 3 (115), A History of Johore (1365—1895 A.D.) (December, 1932), pp. 1-167.


Ketokohan Al-Biruni Dalam Ilmu Matematik dan Astronomi

Pemikiran kritis telah muncul pada era klasik sebagai mata pelajaran penting, terutamanya pada separuh kedua. Apa yang diketahui, pada masa kini, pemikiran kritis ini telah dibentuk oleh beberapa ahli falsafah Yunani kuno, seperti Socrates, Aristotle, serta ulama besar Muslim, seperti al-Biruni, al-Ghazali dan Ibn Rushd.  Al-Biruni dikenali sebagai seorang ulama besar Islam kerana kaedah saintifik secara objektif dalam karyanya.

Selain itu, beliau juga terkenal dalam perbandingan agama yang pada awal sejarah disiplin agama perbandingan. Penulis akan menyentuh tentang ketokohan al-Biruni sebagai ahli matematik dan astronomi Muslim berdasarkan karya besarnya Qanun al-Mas’udi dan Tahqiq ma li al-Hind min Ma’qulah Maqbulah fi al-‘Aql aw Mardhulah atau lebih dikenali dengan Kitab al-Hind.

Al-Biruni merupakan seorang ulama Islam yang hebat dan terkenal di Asia Tengah, Pakistan, dan India (Ibrahim, 1976). Beliau menjadi pengasas pemikir Muslim dalam bidang sains dan perbandingan agama. Beliau menyediakan kaedah yang diperlukan dan garis panduan yang tepat untuk sarjana masa depan yang ingin memulakan kajian serupa. Karya-karyanya jelas menunjukkan bahawa beliau sedang membangunkan metodologi untuk kajian saintifik agama.

Pada Jun 1974, majalah UNESCO Courier menyatakan isu Jun tentang al-Biruni di bawah topik (A Universal Genius in Central Asia a Thousand Years), dan menyifatkan beliau sebagai ahli astronomi, ahli sejarah, ahli botani, ahli farmakologi, ahli geologi, penyair, ahli falsafah, ahli matematik, ahli geografi, dan manusia (The Unesco Courier, 1974).

Selain itu, ramai ulama Barat turut mengagumi al-Biruni. Mereka telah menterjemah beberapa karya al-Biruni ke dalam bahasa mereka. Pada tahun 1866, orientalis Rusia Nicholas de Khanekoff mula menarik perhatian daripada ulama Eropah terhadap karya ilmiah al-Biruni (Riaz, 2009).

Walaupun Edward Sachau, sarjana Jerman, menterjemah dua karya penting al-Biruni, al-Athar dan Kitāb al-Hind pada tahun 1878 dan 1887 masing-masing. Selain itu, kitab al-Tafhim telah diterjemahkan oleh Wright dengan tajuk “The Book of Instruction in the Element of the Art of Astrology”, dan kitab al-Ṣaydaliyya juga telah diterjemahkan oleh Muhammad Said dengan tajuk “Al-Biruni’s Book mengenai Farmasi dan Materia Medica” (Othman, 2009).

Berdasarkan ringkasan ringkas latar belakang akademik al-Biruni, kita dapat melihat bahawa beliau adalah pemikir dan cendekiawan Muslim yang paling hebat yang ada pada Islam seribu tahun dahulu. Beliau mempunyai kepakaran multi-disiplin serta berfikiran terbuka apabila beliau berusaha untuk mengkaji, memerhati, menganalisis, dan membina kaedah atau formula baru tentang sains dan bidang ilmu lain.

Gafurov (1974) dan Ibrahim (1976) menyatakan bahawa al-Biruni diiktiraf sebagai tokoh ulama Islam yang terkenal sepanjang masa yang turut memperlihatkan kebijaksanaan dan sumbangan beliau dari segala bidang yang mana sumbangan beliau masih digunapakai sehingga masa kini.

Latar belakang beliau ialah Abu Al-Rayhan Muhammad ibn Ahmad Al-Biruni dilahirkan pada 2 Dzulhijjah 362H. bersamaan dengan 4 September 973 M (Al-Shahb, 1968). Walau bagaimanapun, terdapat perbezaan pandangan tentang tempat kelahiran Al-Biruni. Pendapat pertama yang berdasarkan hujah sejarawan Muslim mengatakan Al-Biruni dilahirkan di sebuah bandar bernama Birun, yang terletak di Sind, tetapi ia tidak mempunyai rekod sejarah yang sahih telah ditemui untuk mengenal pasti pada peta-peta Sind purba (Ahmad Ibn Yahya Al-Baladhiri, 1988).

Sebaliknya, pendapat kedua pula daripada sarjana Soviet membuat kesimpulan bahawa Al-Biruni dilahirkan di Khiva di Uzbekistan. Terdapat satu lagi pihak berkuasa yang berpendapat bahawa beliau dilahirkan di Khawarizm di Asia Tengah (G. Allana, 1979), justeru al-Biruni kadangkala dipanggil sebagai Al-Khawarizmi. Tetapi, walau apa pun tempat kelahirannya, adalah betul dari segi sejarah untuk mengatakan bahawa dia tidak merana dalam kemiskinan semasa dia hidup.

Semasa zaman pertengahan, Khawarizmi merupakan sebuah wilayah besar di barat Asia Tengah. Wilayah ini turut disebut sebagai Chorasmia atau Khurasan yang kini dikenali sebagai negara Iran, menjana sejumlah besar saintis dan cendekiawan Islam. Antaranya Al-Bumasar, Al-Fraganus, Al-Farabi (Sparavigna, 2014). Avicenna (Ibnu Sina), Omar Khayyam, Al-Khawarizmi dan ramai lagi dilahirkan di sana.

Di seluruh rantau ini, barangan bergerak dalam karavan panjang di Jalan Sutera yang menghubungkan Eropah ke India dan China, dan budaya saintifik bergerak bersama mereka. Dalam aliran barangan dan ilmu ini, jelaslah bahawa Abu Raihan Al- Biruni, salah seorang pemikir terhebat sepanjang zaman (Gafurov, 1974).

Walau bagaimanapun, tidak banyak maklumat yang diketahui tentang zaman kanak-kanak dan pendidikan awal Al-Biruni. Ulama percaya bahawa beliau melalui sistem sekolah biasa pada masa itu, maktab (sekolah rendah) dan madrasah (sekolah agama) dan mempelajari mata pelajaran Islam biasa seperti tafsir , hadis, bahasa Arab dan tatabahasa, fiqh (perundangan Islam), sejarah, dan sebagainya.

Tidak disebutkan guru-gurunya dalam karya-karyanya yang masih ada, dengan pengecualian rujukan kepada Abu Nasr Mansur, putera-putera Iraq, sebagai ustaz (guru) (Kamaruzzaman, 2003). Al-Biruni menghabiskan masa hidupnya ketika era dua kerajaan iaitu Samaniyyah dan Ghaznawiyyah. Walaupun pada masa itu keadaan politik tidak stabil, tetapi perkembangan ilmu masih terus berkembang maju.

Masa kanak-kanak Al-Biruni dihabiskan di Birun, tetapi beliau terpaksa berpindah pada usia dua puluh tiga tahun kerana terdapat masalah politik. Beliau bergerak ke Rayy, yang merupaka sebuah pusat astronomi yang terkenal ketika itu dan dengan pelbagai kesukaran semasa di Rayy, beliau berjaya berada di sana selama kira-kira tiga tahun dan mendapat banyak manfaat daripada balai cerap mereka. Di sana, beliau mengembangkan kaedah trigonometri untuk mengukur bumi (Kamaruzzaman, 2003).

Selepas tiga tahun di Rayy, seterusnya beliau pergi pula ke Jurjan atas jemputan pemerintahnya, Sultan Shams al-Ma’ali bin Qabus. Di sana, Al-Biruni menyelesaikan bukunya yang terkenal iaitu Kitab al-Athar dan mendedikasikannya kepada Sultan Shams al-Ma’ali bin Qabus. Kemudian Al-Biruni mendedikasikan juga sebuah kitab lain. Risalah al-Tajrid al-Sha’at, kepada Sultan yang sama.

Di Jurjan, Al-Biruni memulakan karya awalnya mengenai pengukuran latitud bumi (Kamaruzzaman, 2003). Selepas sepuluh tahun di Jurjan, Al-Biruni menerima jemputan daripada pemerintah Ma’munid yang baru iaitu Abu al-Hasan ‘Ali (400/1009-1010), al-Biruni berangkat ke Khawarizm. Khawarizm pada masa itu berkembang dan makmur, khususnya dalam bidang keilmuan di bawah pemerintahan Abu al-Hasan dan kemudiannya saudaranya Abu Al-Abbas.

Al-Biruni begitu jauh di hadapan pada zamannya sehingga penemuan beliau disifatkan paling cemerlang tetapi tidak mampu difahami oleh kebanyakan ulama pada zamannya. Beliau adalah orang pertama yang mencipta rumus yang luar biasa dan mudah untuk mengukur keadaan bumi. Beliau berfikir mungkin bumi beredar mengelilingi matahari. Beliau juga mengembangkan idea bahawa era geologi berjaya antara satu sama lain dalam kitaran. Beliau mempunyai hipotesis yang cemerlang berdasarkan teorinya bahawa “with the passing of time, the sea becomes dry land and dry land become the sea” yang bermaksud, “dengan berlalunya masa, laut menjadi tanah kering dan daratan laut menjadi tanah kering” (Gavurof, 1974)

SUMBANGAN AL-BIRUNI DALAM MATEMATIK DAN ASTRONOMI

Matematik

Astronomi

Secara keseluruhannya, Islam sememangnya telah banyak memberi sumbangan terhadap kemajuan sains dan matematik dalam tamadun Islam. Hal ini telah dibuktikan oleh ramai saintis Islam mahupun Barat mengenai penemuan ilmu hasil daripada tokoh-tokoh Islam terdahulu.

Perkara ini telah menjadikan tamadun Islam pada ketika itu disegani dan dihargai oleh tamadun-tamadun yang lain. Fenomena itu telah mendorong tokoh-tokoh Islam pada ketika itu terkenal dan disegani sehingga kini. Hasil daripada kajian dan penyelidikan yang telah dilakukan oleh sarjana-sarjana Islam telah menjadikan tamadun Islam pada era itu sebagai rujukan utama kepada seluruh pelusuk dunia dan diumpamakan sebagai gedung ilmu hasil sumbangan daripada karya-karya dan penulisan mereka.

Justeru, ketokohan dan kesarjanaan ilmuwan Islam sewajarnya dijadikan pembakar semangat untuk kita berjaya dalam segenap bidang kehidupan.

RUJUKAN

Ahmad Ibn Yahya Al-Baladhiri. 1988. Futuh al-Buldan. Bayrut: Dar wa Maktabat al-Hilal.

Ahmad Riaz.  Al-Biruni:  A Great Muslim Scientist, Philosopher, and Historian.  973 1050 A.D. Journal Pakistan Vision

Ali Ahmad Al-Shahb. 1968. Abu al-Rayhan al-Biruni.  Misr: Dar al-Ma’arif.

Bobojan Gafurov. (1974). Al-Biruni, a Universal Genius Who Lived in the Central Asia a Thousand of Years Ago. The Unesco Courier.

Campani, R. 1910. Alfragano (al-Fargani) e il Libro dell’Aggregazione delle Stelle (Dante, Conv., II, VI-134) Secondo il Codice Mediceo-Laurenziano, Contemporaneo a Dante.

S. Lapi, Città di Castello. Edward C. Sachau. 1996. Alberuni’s Indica.  Delhi. Low Price Publications.

G. Allana. 1979. Abu Raihan Muhammad Ibn al-Biruni, in Al-Biruni Commemorative Volume. Karachi: The Times Press.

J. L. Berggren. 1986.  Episodes in the Mathematics of Medieval Islam. Springer-Verlag New York. Inc.175 Fifth Avenue. New York.  NY 10010. USA.

Kamar Oniah Kamaruzaman. 2003. Early Muslim Scholarship in Religions. Kuala Lumpur: ISTAC.

Leiden, E.J.Brill. 1979. The Encyclopedia of Islam, Vol. I. New Edition.

Lumpkin, B. 1997. Geometry Activities from Many Cultures. Walch Publishing.

Maqbul Ahaman, S. 2003. Geodesy, Geology and Mineralogy, Geography and Cartography,

In History of Civilizations of Central Asia. Volume 4. Issue 2. Clifford Edmund Bosworth and M.S.Asimov Editors. Motilal Banarsidass Publication.

Mohd.  Yusof  Hj.  Othman. 2009. Wacana  Sejarah  dan  Falsafah  Sians:  Sains  dan Masyarakat. Kuala Lumpur: Dewan Bahasa dan Pustaka.

Muhammad Kalab Ibrahim. 1976. Biruni Symposium Colombia: Iran Center Colombia University. Riaz Ahmad. Al-Biruni: A Great Muslim Scientist, Philosopher and Historian (973 – 1050 Ad). Pakistan   Vision Vol 10 No 1

Sabitha Marican. 2006. Penyelidikan Sains Sosial: Pendekatan Pragmatik. Batu Caves: Edusystem Sdn. Bhd.

Sparavigna, A.C. (2014). The Ten Spheres of Al-Farabi: A Medieval Cosmology. International Journal of Sciences.

The UNESCO Courier. 1974. (27th Year). 2.40 French Francs.

Artikel oleh Fatin Mardhiah Shamsudin untuk The Patriots.


Metallica: Kumpulan Metal Berpengaruh

Ia dianggap kumpulan heavy metal yang sangat berpengaruh dalam sejarah rock. Mungkin mereka bukan yang terbaik, namun mereka tetap no.1 di dalam hati ramai peminat mereka.

Ada videografer yang sanggup meletakkan lagu mereka dalam video kahwin sekalipun tanpa kebenaran pengantin. Peduli apa, janji mesej dia sampai iaitu, takkan Metallica mati di dunia.

Sejarah Awal Metallica

Metallica bukanlah band yang terlalu banyak bertukar line up. Namun mereka yang ada hari ini totally bukan line up asal.

Line up mereka sekarang ialah James Hetfield (Lead Vocal, Guitar), Kirk Hammett (Vocal, Lead Guitar), Robert Trujilo (Bass) dan Lars Ulrich (Drum, Vocal).

Kumpulan ini ditubuhkan secara rasmi pada 1981. Asalnya nama band ini adalah The Young Metal Attack. Pencetus utama idea penubuhan ialah Lars Ulrich dan James Hetfield. Setelah beberapa bulan ditubuhkan, nama mereka ditukarkan kepada Metallica.

Pada ketika itu, Metallica terdiri daripada James Hetfield (Vokal, Guitar), Lars Ulrich (Drum), Lloyd Grant (Guitar) dan Ron Mc Govney (Bass). Mereka berkenalan dengan peminat rock dengan lagu Hit The Light. Single itu dimasukkan dalam album kompilasi Rock Metal Maasacre pada tahun 1981.

Selepas album itu dikeluarkan Lloyd Grant dan Ron Mc Govney mengundurkan diri dari Metallica dan digantikan oleh Dave Mustaine dan Cliff Burton.

Ini antara line up terkuat mereka. Dave Mustaine dan Cliff Burton ni memang antara genius dalam dunia rock. Mereka pakar dalam bunyian dan penghasilan lagu. Kenal Mustaine tak? Line up ini telah mengeluarkan album demo diberika nama No Life Till Leather pada 1982.

Demo yang membawa mereka kepada pertemuan dengan Johnny Zazula. Johny Z ni kemudian menawarkan mereka kontrak dengan label Megaforce. Lalu pada 1983, terbitlah album EP rasmi pertama mereka berjudul Metal up Your Ass.

Masalah disiplin Dave Mustaine membawa kepada penyisihan beliau. Dave ni ada masalah ketagihan alkohol dan dadah. Sebelum sempat album pertama mereka keluar, Mustaine disingkirkan dan digantikan dengan Kirk Hammet.

Hammet adalah gitaris kumpulan Exodus. Projek penuh pertama Hammet dan Metallica adalah menerusi album Kill em’ All. Hammet ni bukanlah gitaris yang terlalu berat macam Mustaine. Namun solo dia yang sesedap rasa itu membuatkan Metallica ni jadi ikutan ramai rockers jalanan di seluruh dunia.

Kekuatan utama Metallica adalah drum pantas oleh Lars Ulrich ni dan diselitkan dengan bunyi gitar Hammet yang harmoni dengan James Hetfield yang juga gitaris yang hebat.

Seek And Destroyed menjadi lagu yang hits.

Ride the Lightning menemui peminat pada 1984. Mereka mengeluarkan satu instrumental unik berjudul The Call of Ktulu.

Telinga pendengar juga tertawan dengan bunyi lagu Fade to Black.

Selepas kejayaan Ride The Lightning, Metallica mengeluarkan album mini berjudul Jump in The Fire.

Mengukuhkan lagi cengkaman mereka, Metallica mengeluarkan album Master Of Puppets pada 1985. Ianya menjadi antara album mesti beli oleh mat rock dan mat metal. Album yang berada dalam top 40 Billboard selama 72 minggu engkau.

Album ini meraih anugerah platinum. Metallica mulai dikenali di seluruh dunia.

Perginya Button

Pada 27 September 1986, satu tragedi menumpa mereka, apabila bas yang mereka naiki untuk tour di Scandinavia telah kemalangan.

Ia mengorbankan Cliff Burton. Dunia rock bersedih termasuk Dave Mustaine yang ketika itu menubuhkan Megadeth yang dianggap rival kepada Metallica.

Dave mengingati Cliff dengan mencipta lagi In My Darkest Hour pada Oktober 1986.

Metallica mencari pengganti Cliff Burton dan menemukan Jason Newsted yang merupakan bassist Floatsam and Jetsam.

Line up ke-4 ini menerbitkan album And Justice For All pada 1988.

Album pertama mereka dengan adanya terbitan video klip. Antara lagu power adalah One. Aku sebut One, mesti dalam otak kau dah ada intro One kan? Ok, stop iti. Kita ke next chapter.

Album ini juga mereka memberikan penghargaan kepad Cliff Burton.

Black Album

Album ke-5 Metallica keluar pada 1990 berjudul Metallica ataupun self-titled.

Album ini dengan cover hitam dan ada lakaran ular dengan ton yang tak menonjol. Dan ianya dilabel sebagai Black Album.

Album ini dianggap album terbaik dalam sejarah Metallica kerana berjaya mendapat 4 platinum di dalam sejarah mereka dan banyak lagi anugerah lain termasuk Grammy.

Boleh dikatakan hampir semua lagu dalam album ini menjadi hits. Album yang dianggap wajib ada dalam diri seorang peminat Metallica.

Aku dulu ada la kaset dia. Tapi tu la…

Ini setlist lagu dalam album ini:

1. Enter Sandman
2. Sad but True
3. Holier Than Thou
4. The Unforgiven
5. Wherever I May Roam
6. Don’t Tread on Me
7. Through the Never
8. Nothing Else Matters
9. Of Wolf and Man
10. The God That Failed
11. My Friend of Misery
13. The Struggle Within

Fasa Akhir Newsted

Selepas mengeluarkan album dianggap masterpiece, Mettalica mengeluarkan Load dan Reload pada 1996 dan 1997.

Selepas mengeluarkan album reload, Metallica banyak menjelajah. Dan Newsted mulai ada bibit bibit nak keluar daripada kumpulan selepas dikatakan berselisih faham dengan James Hetfield.

James tak suka Newsted yang terlalu banyak masa untuk side project dia. Prinsip Metallica ni, band always come first berbanding projek peribadi.

Projek Orkestra

Pada 21 dan 22 April 1999, Metallica merakamkan album khas rock dengan simfoni yang diketuai Michael Kamen yang pernah bekerjasama dengan mereka dalam Nothing Else Matter.

Idea itu sudah wujud pada 1991 lagi. Dan ia direalisasikan sebelum Kamen pergi meninggalkan dunia.

Kamen dan 100 ahli muziknya bergabung dengan Metallica.

Album ini mendapat banyak sekali pujian daripada semua pihak. Metallica menyatakan ia projek yang sukar, memenatkan namun memberikan kepuasan.

James Hetfield selepas tamat satu lagu Master Of Puppets memberitahu rakannya. ‘Hey Hey They Like It!’ Tanda dia teruja dengan sambutan peminat di dewan filharmonik.

Dia pun ada rasa gentar nak buat benda ni asalnya. Beberapa lagu terpaksa tak dibawa kerana sukar nak rearrange dengan bunyi orkestra.

Perginya Newsted

Pada 2001, Newsteed rasminya keluar daripada Metallica. Sayang sekali, ini antara line up terbaik dimiliki Metallica terutama sekali pada zaman kegemilangan mereka.

Namun sekarang hubungan mereka berdua kembali baik. Siap berpeluk bertampar balik. Pada 2009 pun Newsted dijemput untuk majlis Rock And Roll Hall Of Fame.

Eksperimental Gagal

Pada 2005, Metallica mendapatkan khidmat Robert Trujilo untuk album ke-8 yang agak eksperimental berjudul St. Anger.

Ramai mengkritik album ini kerana dianggap hilang identiti Metallica. Ia lebih kepada cubaan Metallica menyaingi kebanjiran band Nu Metal.

Rolling Stones dalam penulisannya menganggap album ini adalah barah dalam karier Metallica kerana peminat non rap-metal kecewa dengan apa yang disajikan dalam album ini.

“Maka tak hairanlah St. Anger menjadi kemarahan kepada peminat bukan rap-metal (nu metal). Selama 75 minit lebih, disajikan struktur rumit sambil mengenang hari pra- Black Album, Metallica kembali kepada intipati kejam mereka.”

“Tiada lagu saiz radio, rock 4 minit, tidak korus pop yang mesra, tidak ada unsur balada, tiada solo, tidak ada eksperimen yang menongkah arus.”

Bercakap kepada Loudwire, Kirk Hammet menyatakan awalnya mereka memang nak masukkan solo dalam lagu, tetapi sukar kerana banyak struktur lagu tak sesuai untuk dimasukkan solo ala Metallica.

Selepas banyak kritikan ke atas St. Anger yang dianggap album hanya untuk menjerit dan bunyi drum pantas, Metallica kembali dengan album Death Magnetic. Termuat lagu The Day That Never Comes yang menjadi lagu dalam “Guitar Hero III”.

Album terakhir mereka setakat ini adalah Hardwired… to Self-Destruct pada 2016.

Legasi Legenda Terpelihara

Kumpulan ini meninggalkan legasi yang sangat kuat. Mereka dianggap big 4 untuk kumpulan trash metal bersama-sama dengan Slayer, Anthrax, dan Megadeth.

Datuk Bandar San Francisco, Willie Brown mengisytiharkan Hari Metallica pada 7 Mac 1999.

Sepanjang karier mereka, Metallica sudah menjual lebih 125 juta salinan album di seluruh dunia.

Di USA sahaja mereka menjual lebih 58 juta salinan. Menjadikan mereka salah satu kumpulan rock yang paling tinggi nilai komersial.

Metallica adalah satu jenama yang para peminatnya banggakan. Pakai baju T Metallica pun satu kepuasan.

Pada 2003, mereka dihiburkan dalam satu majlis MTV Icons sebagai satu penghargaan. Antara artis baru terlibat ialah Sum 41 medley For Whom the Bell Tolls, “Enter Sandman, dan “Master of Puppets.

Staind cover lagu Nothing Else Matters, Avril Lavigne mempersembahkan Fuel, Snoop Dogg pun turut persembahkan lagu Sad but True.

Tapi telinga aku masih melekat Korn cover lagu One. Power betul. Jap bukak Youtube.

Pada 2009, nama Metallica diabadikan di Rock And Roll Hall Of Fame.

MTV mengiktiraf mereka sebagai band Heavy Metal ke-3 terbaik sepanjang zaman.

Ramai yang mengangkat James Hetfield dianggap frontman terbaik selepas Fredy Mercury. Itu selera masing-masing. Macam kau minat Haqiem Rusli, kau cakaplah dia power.

Mereka menjadi rujukan banyak band metal di seluruh dunia.

Macam biasa 3 lagu favourite aku:

(susah betul nak pilih)

1. One
2. Battery
3. Master Of Puppets


Surat Terbuka Untuk Syed Saddiq – Melayu Gah Bukan Retorik

Ke hadapan Menteri Belia Dan Sukan iaitu Syed Saddiq, saya terpanggil untuk membantah Syed Saddiq dalam isu yang berkaitan dengan Melayu Gah yang didabik sebagai retorik. Sebenarnya, tanpa yang diketahui oleh Tuan Saddiq, betapa bangsa-bangsa diluar sana akan menjual kisah kehebatan yang pernah dicapai oleh mereka demi meningkatkan jati diri mereka. Ini sesuai dengan saranan Hassan Al-Banna yang dipetik berikut:

“Umat yang sedang bangkit memerlukan kepada perasaan bangga dengan kaumnya sebagai satu bangsa yang agung, istimewa dan bersejarah sehingga terbentuk dalam diri generasi muda. Lantas mereka berjuang demi keagungan dan kemuliaan itu dengan darah dan roh mereka. Mereka bekerja demi kebaikan tanah air, kemuliaan dan kebahagiaannya”.

Ingat! Seorang pejuang kemerdekaan di dunia pernah berkata.

“Bangsa yang tidak percaya kekuatan dirinya sebagai sesuatu bangsa, tidak dapat berdiri sebagai suatu bangsa yang merdeka.” (Bapak Soekarno)

Jangan bunuh kepercayaan bangsa kita dengan tohmahan-tohmahan tidak berasas. Peganglah kuat kata Dr. Burhanuddin al-Hilmy pernah berkata dalam kongres Parti Islam Se-Malaya (PAS) dalam tahun 1964:

“Biarlah saya mengambil peluang mengingatkan lagi kepada bangsa-bangsa di dunia ini bahawa Melayu itu adalah nama satu bangsa yang mempunyai kebudayaan dan tanah airnya sendiri. Menghapuskan nama rupa bangsa Melayu adalah satu pengkhianatan politik kepada bangsa Melayu.”

Menghina, menjatuhkan Melayu adalah pengkhianatan kepada orang Melayu sebab ia berupaya untuk membunuh terus keupayaan bangsa itu, lantas membawa kepada kepupusannya seperti bangsa-bangsa agung yang lain dalam sejarah.

Contohilah bagaimana bangsa-bangsa luar dalam usaha mereka menaikkkan jati diri bangsa mereka. Mereka tidak berterusan menjual naratif bangsa mereka sebagai bangsa yang pengecut, tidak bertanggungjawab, pemalas, kuli dan sebagainya. Mereka menjual naratif hebat dalam pelbagai bentuk. Kes pertama yang saya ingin bawa di sini ialah negara Jepun dan Korea. Betapa negara bangsa ini boleh dijadikan contoh dalam menaikkan jati diri bangsa mereka. Mereka menggunakan pelbagai cara yang sangat menakjubkan.

Sebelum Revolusi Meiji menjadikan bangsa Jepun sebagai bangsa yang hebat di mata dunia, di kalangan masyarakat Jepun sudah ada gerakan pencarian jati diri yang dikenali sebagai “Kokugaku” (国学). Kokugaku ialah satu gerakan intelektual untuk mendefinisi semula ke-Jepun-an. Orang Jepun mula sedar, mereka jadi mundur dan terpencil akibat daripada membuang jati diri sebagai bangsa pulau (“shimaguni”) yang terbuka dan dinamik dan meniru budaya China yang tidak menepati fitrah orang Jepun. Maka berlakulah gerakan untuk memurnikan budaya Jepun dan menamatkan dasar tutup pintu yang telah diamalkan selama 200 tahun. Maka adalah formula “wakon yousai” (和魂洋才 ) – “Japanese spirit, Western ingenuity”.

Selain itu, perkara pertama yang Park Chung-hee, bapa pemodenan Korea Selatan lakukan selepas berkuasa adalah mendirikan monumen Jeneral Yi Shun Shin, wira yang mempertahankan Korea daripada serangan Jepun ketika Perang Imjin (1592-1598). Tujuannya adalah untuk membangkitkan semangat orang Korea untuk sama-sama mencipta “Miracle of the Han River”. Mungkin sebab yang sama, betapa kerajaan India bersungguh-sungguh membina patung Shivaji, seorang pemerintan Empayar Maratha dalam sejarah India yang telah mempertahankan Empayar Maratha dari serangan dan taklukan Mughal. Betapa mereka tidak pernah kisah mengenai kos pembinaan patung Sivaji setinggi 200 meter ini sahaja sudah mencecah 560 Juta Dollar US yang kalau ditukarkan kepada duit kita sekarang sudah melebihi jumlah 2 billion ringgit. Ini bermaksud tidak ada harga pada jati diri sebuah bangsa itu sendiri!

Hari ini, kita dapat melihat bagaimana bangsa Korea begitu berbangga dengan jati diri mereka sebagai bangsa Korea. Lihatlah filem paling meletup di panggung Korea ialah The Admiral yang memaparkan sejarah Laksamana Yi dalam Pertempuran Myeongryang mengalahkan mana-mana filem Korea. Dalam filem ini, bangsa Korea diajak untuk menghayati perjuangan panglima perang paling hebat dalam sejarah mereka mempertahankan jati diri bangsa Korea daripada dirogol oleh bangsa Jepun.

Laksamana Yi mengajar rakyat Korea bahawa walaupun pada ketika itu, bangsa mereka di tempat terendah sekalipun, ia bukan masa untuk mencemuh bangsa mereka sendiri, bukan juga melarikan diri dengan pelbagai naratif. Laksamana Yi dalam filem tersebut, juga seperti mana dalam sejarah, mengajar rakyat Korea meski ketika itu tinggal sebuah kapal perang untuk menghadapi lebih 300 buah kapal perang Jepun, kita harus berdiri gagah menghadapi musuh, memakai nama bangsa dan maruah mereka. Biar putih tulang, jangan putih mata! Tetap berdiri walau seorang diri mempertahankan maruah bangsa dari diinjak orang asing.

Orang Jepun hari ini tetap bangga menaikkan jati diri mereka. Mereka menjual naratif menjadi seorang bangsa Jepun itu sesuatu yang cool. Mereka menjual sejarah dan kebudayaan Jepun dalam animasi dan filem mereka. Daripada sebuah animasi yang berlatarkan Eropah zaman pertengahan, sehinggalah kisah lanun di lautan, mesti terselit mereka menjual betapa menjadi bangsa Jepun itu sesuatu yang sangat cool.

Mereka menjual naratif kebudayaan Samurai dalam bangsa Jepun sebagai kebudayaan yang mengangkat maruah mengatasi segala-galanya, bahkan sanggup mati demi mempertahankan prinsip hidup (sesuatu yang saya yakin kebanyakan politikus di Malaysia tidak akan memahaminya kerana mereka menjual prinsip dan maruah laksana menjual sayur di pasar). Mereka menjual festival-festival kebudayaan Jepun dalam animasi mereka yang menampakkan memakai Kimono dan Yukata itu adalah sebuah keindahan, sehinggakan bangsa asing tak malu untuk berpakaian seperti bangsa Jepun. Mereka menjual sejarah mereka dari Nobunaga, atau mitologi-mitologi bangsa mereka sehinggakan hari ini kita mengenali entiti seperti Izanagi, Ametarasu dan Susanoo. Kemuncaknya, betapa bangsa luar takjub dengan kebudayaan dan tamadun mereka, siap animasi Batman pun diselitkan kebudayaan Jepun. Lihatlah bagaimana Batman Ninjia yang memaparkan watak Batman dan para antagonisnya terperangkap di zaman pertengahan Jepun.

Bangsa-bangsa ini bangga menjual positif dan jati diri yang mereka julang dalam diri mereka kepada dunia, lantas sehingga hari ini, kebudayaan dan sejarah mereka menakjubkan ribuan manusia. Menjadi bangsa Jepun dan bangsa Korea ialah sebuah kegilaan. Tetapi tentunya, ia bukan berasaskan self-hating yang membara dalam diri. Pemimpin mereka tidak menjual naratif seperti 10/10 penghisap dadah di Korea ialah bangsa Korea sendiri, atau mereka mengatakan bahawa bangsa Jepun gah ialah sekadar sebuah retorik semata-mata.

Daripada kita menjual naratif Melayu bangsat, apa kata Syed Saddiq bersama dengan kami menaikan jati diri dengan menjual naratif kehebatan Melayu. Nenek moyang saya beribu tahun dulu adalah bangsa pelayar. Mereka bangsa pemula yang meredah laut lepas, bangsa pemula yang meneroka samudera Pasifik dan menemukan tanah baru disebelah selatan samudera besar itu. Mereka berdagang dengan tamadun lain sedang bangsa-bangsa lain ini takut dan gerun untuk ke laut sehingga timbul mitologi laut dijaga oleh makhluk dan tuhan yang menggerunkan seperti Poseidon.

Bangsa saya mengajar bangsa-bangsa lain membina kapal. Tanyalah bangsa China ketika zaman Dinasti Han dahulu bagaimana mereka belajar membina kapal dari nenek moyang saya. Tanpa nenek moyang saya, bangsa China tidak akan mampu untuk kenal tamadun-tamadun lain. Tanpa bangsa saya, Laksamana Cheng Ho tidak mungkin mampu melengkapkan perlayaran mengelilingi dunia yang lebih gah dari Christopher Columbus itu.

Nenek moyang saya wahai saudara tuan Saddiq adalah pembina empayar-empayar agung. Tanyalah pada Srivijaya dengan 13 negara kota yang disatukan di bawah sebuah empayar, yang kisah-kisah keagungan mereka dari kisah penaklukan yang melahirkan raja bernama Dharanindra yang bermaksud penunduk para musuh, atau kisah raja kerajaan jiran seperti Khmer yang dipenggal kepala hanya kerana mengimpikan melihat kepala maharaja Srivijaya di atas dulang makan malamnya, atau kisah bagaimana maharaja-maharaja empayar ini mencampakkan jokong emas ke dalam tasik hanya sebab mereka terlalu kaya. Tidakkah ini bukti bahawa Melayu itu gah dan hebat?

Nenek moyang saya adalah pembina pelabuhan-pelabuhan bertaraf dunia yang menimbulkan rasa takjub para pengunjungnya. Mereka akan bicarakan mengenai 2000 buah kapal yang mengunjungi Melaka yang dikatakan sebanyak pelabuhan Singapura Moden hari ini. Mereka akan bicarakan betapa nenek moyang saya mencipta sistem yang sangat sistematik dan unik demi mentadbir pelabuhan hebat ini. Mereka akan membicarakan kekayaaan yang nenek moyang saya kumpulkan sehinggakan mendatangkan malu pada pelabuhan-pelabuhan hebat di Eropah.

Tuan Saddiq, kalaulah Melaka itu tidak agung, tak akanlah penjajah sanggup mengembara jauh beribu batu demi menakluknya? Kata penjajah, kalau Melaka berjaya ditawan, maka Mekah dan Madinah akan mati. Betapa kota bangsa saya ini sangatlah bermakna pada agamanya? Malangnya tuan Saddiq, betapa jatuhnya Melaka kerana ada anak bangsa yang berhasad pada bangsanya seperti tuan Sadiq sendiri. Mungkin sebab itu salah satu kata-kata Soekarno dulu ialah perjuangannya adalah membebaskan bangsanya dari penjajahan, dan perjuangan anak bangsanya yang seterusnya ialah melawan bangsanya sendiri. Seperti hari ini, saya melawan tuan Saddiq kerana betapa mulut tuan menunjukkan betapa tuan ialah petualang bangsa tuan sendiri.

Tahukah bahawa tuan Saddiq, betapa kita orang Melayu ini sangatlah mencintai ilmu sehinggalah manuskrip yang ditinggalkan oleh nenek moyang kita jumlahnya puluhan ribu di seluruh dunia yang ditulis dalam pelbagai bidang dari keagamaan, falsafah, sains, teknologi, linguistic dan pelbagai bidang lagi. Tahukah tuan Saddiq bahawa dahulunya Tamadun Melayu ini pusat ilmu sedunia? Tanyalah pada I-Ching yang dalam perjalanan ke India untuk mempelajari agama Buddha harus singgah di Srivijaya dahulu, mempelajari Bahasa Melayu dan berguru dengan pendeta Melayu di sini? Tahukah saudara kebudayaan ilmu di Srivijaya ketika itu mencetuskan mazhab baru agama Buddha yang dianuti sejauh sehingga ke Tibet? Tahukah tuan Saddiq betapa banyak ulama-ulama Melayu yang lahir ketika zaman kedatangan Islam sehingga menjadi guru di Mekah dan disanjungi seluruh umat Islam? Saya pasti tuan Saddiq tidak akan mengetahuinya kerana kalau tuan tahu, perkataan ketuanan Melayu sudah berakhir dan mengatakan Melayu gah adalah retorik semata-mata tidak pernah terluah dari mulut.

Zaman moden? Ohh sebenarnya kita mempunyai banyak anak muda hebat yang dilahirkan oleh bangsa saya.

Penuntut Doktor Falsafah (PhD) jurusan astrofizik dari Universiti Durham, United Kingdom, Nur Adlyka Ainul Anuar merupakan sebahagian daripada pasukan ahli astronomi yang menjumpai bukti lubang hitam berhampiran dengan sistem galaksi Bima Sakti kita pada tahun 2017. Penemuan ini membawa kepada lebih kajian berkenaan perkembangan lubang hitam itu sendiri dan bagaimana ia berevolusi bersama sistem galaksi mereka. Anak Melayu yang berasal dari Muar, Johor ini turut memegang ijazah Sarjana Sains dan Astrofizik dari Universiti Sheffield, United Kingdom.

Hafizah Noor Isa mencatat sejarah sebagai sebahagian daripada pasukan saintis yang membukti teori ombak graviti Albert Einstein selama ini adalah benar. Pasukan tersebut menemui bagaimana masa dan angkasa meleding yang dicetuskan oleh perlanggaran dua lubang hitam besar yang dikesan. Sumbangan Hafizah ialah sumbangannya kepada rangkaian pengesan ombak graviti atau eksperimen GEO600. Anak Melayu ini memegang ijazah Sarjana dari Universiti Teknologi Malaysia (UTM), Skudai, Johor dalam bidang Fizik Bahan di bawah seliaan Ketua Jabatan Fizik, Profesor Dr Md. Rahim Sahar.

Wan Nur Mafudah Wan Yusof mencipta sejarah dengan mendapat tempat pertama dalam World Prize Winner bagi kertas Laporan Kewangan Korporat Persatuan Akauntan Bertauliah Berkanun (ACCA). Tambah membanggakan, Wan Nur Mafudah turut mencatat sejarah anak Melayu pertama mendapat tempat teratas dengan markah tertinggi iaitu 95%. Sebelum ini kejayaan tertinggi yang pernah diraih oleh anak Melayu ialah tempat kedua, ketiga dan keenam dari tahun 2015 hingga 2017.

Dr Wan Wardatul Amani Wan Salim yang merupakan anak gadis kepada Mufti Pulau Pinang ini pernah berkhidmat bersama Agensi Aeronautik dan Angkasa Kebangsaan (NASA) di mana antara projek yang diberi kepercayaan pada beliau ialah projek satelit kecil NASA dipanggil SporeSat yang dilancarkan pada tahun 2014.

Kejayaan-kejayaan yang saya tampilkan di atas hanya secebis daripada kegemilangan anak Melayu moden. Masalahnya Melayu Apologetic seperti Tuan Saddiq suka melabelkan kejayaan mereka sebagai kejayaan “bangsa Malaysia” tetapi dalam masa yang sama, apabila perkara buruk mengenai bangsa Melayu, tuan akan meletakkan label bahawa itulah kebangsatan bangsa Melayu. Ironi bukan?

Saranan saya buat tuan Saddiq dan Tun M tukarkanlah naratif untuk membawa bangsa Melayu kita ke kegemilangan silam, daripada mengulang formula tuan guru terbesar tuan Saddiq yang berterusan menyerang, mengecam dan mengutuk bangsa Melayu. Dah lebih 22 tahun pemerintahan Tun M menggunakan formula itu, tetapi Melayu tetap tidak bangkit pada pandangannya. Ini bermaksud ia bertentangan sekali dengan psikologi manusia – mengutuk, mengecam dan merendahkan seorang manusia itu dengan harapan mereka akan jadi hebat. Realiti menunjukkan manusia yang menerima penghinaan sedemikian rupa akan mengalami pelbagai penyakit psikologi, bahkan akan membunuh diri mereka!

Akhir kata, peganglah kata-kata azimat ini di bawah dan terapkan dalam dada kita.

“Jalesveva Jayamahe.”

“Dilaut, Kita Jaya.”

Mungkin kata-kata watak dalam filem P.Ramlee ini, Sarjan Hassan boleh disemat dalam dada.

“Aku berharap tiada lagi manusia seperti ini (buang) dalam tanah Air kita. Kerana Manusia yang seperti ini, dia akan merosakkan keturunan kita. Memang Bangsa kita masih muda dan masih lemah . Aku langsung tidak peduli Harapanku adalah Kita sesama bangsa bersatu-padulah hendaknya.” – Sarjan Hassan (P. Ramlee- Sarjan Hassan,1955)

Mengutuk bangsa sendiri adalah tidak ubah seperti Buang kerana ia membunuh bangsa kita dari dalam…


Ini Semua Salah Yahudi!

Yahudi, satu kata nama yang boleh membuatkan seseorang itu naik darah secara tiba-tiba. Segala perkataan buruk yang terkandung dalam kamus akan terlempar kepada kata nama “Yahudi” itu. Hatta, sekiranya al-Faqir memberitahu bahawa Nabi Sulaiman ialah seorang Raja Yahudi, pasti akan bertalu-talu cercaan diberikan oleh golongan paranoid itu kepada diri al-Faqir.

Hal ini adalah kerana rata-rata orang kita masih belum jelas mengenai definasi sebenar “Yahudi” sama ada dari segi Bahasa, Istilah, Sejarah, Agama, Kaum dan sebagainya. Oleh itu, hal ini menjadi sebahagian dari sekian banyaknya sebab al-Faqir mengarang Kitab Tamadun Yahudi. Definasi Yahudi yang tepat boleh didapati dalam karya ini kelak.

Apabila disebut Yahudi, pasti kita akan terkenangkan keburukan mereka sepertimana yang termaktub dalam al-Quran dan al-Hadis. Yahudi dikatakan sebagai kaum yang jahat, degil dan licik. Mereka dikatakan sebagai Bangsa Yang Terpilih (The Chosen) dan Bangsa Kesayangan Tuhan (Children of God). Namun, bagaimana kaum yang pernah dimuliakan sebegini kini menjadi suatu bahan kutukan?

Perlu anda ketahui, segala kutukan yang Allah dan RasulNya lemparkan kepada mereka bukanlah kerana mereka itu “Yahudi”, tetapi adalah kerana perangai-perangai mereka. Nabi Muhammad menjadikan kaum Yahudi sebagai kisah teladan kepada golongan yang beriman agar tidak turut sama ikut berperangai seperti mereka. Ya, memang mereka dahulunya merupakan kaum yang dilebihkan ke atas kaum yang lain. Namun, lihatlah bagaimana Allah menerbalikkan status tersebut. Oleh itu, sedarlah bahawa sekiranya kita turut berperangai seperti mereka, maka kita juga dikira jahat seperti mereka. Bukankah Rasulullah telah peringatkan kita bahawa kelak Umat Islam akan mengikuti Yahudi sedikit demi sedikit sehinggalah jika mereka masuk ke lubang biawak punkita akan turuti ? Maka berwaspadalah !

Berikut merupakan antara sifat Yahudi yang telah sebati dengan kehidupan kita :

1. Banyak bertanya tapi bukan untuk beramal

Ini merupakan penyakit umat nabi Musa. Ketika itu, timbul satu isu dalam kalangan bani Israel, maka nabi Musa arahkan umatnya untuk menyembelih seekor lembu al-Baqarah. Menurut sebahagian tafsir, arahan menyembelih lembu adalah sebagai sindiran kepada bani Israel yang pernah menyembah patung lembu as-Samiri. Namun, bani Israel berasa berat untuk laksanakan arahan ini. Maka mereka sengaja banyak bertanya mengenai spesifikasi lembu yang hendak disembelih dengan harapan arahan ini semakin sukar dilakukan lalu dimansuhkan.

Mereka banyak bertanya bukanlah untuk beramal. Walaubagaimanapun, Allah menentukan kejadian bahawa spesifikasi lembu yang mereka perlu cari itu tiba-tiba datang kepada mereka. Maka tercenganglah mereka dengan keadaan itu. Samalah dengan masyarakat kita kini. Banyak bertanya soalan bukan dengan tujuan untuk memahami dan beramal, tetapi sekadar untuk bergelak ketawa, bermain-main dengan hukum, untuk kepentingan duniawi dan lain-lain.

2. Bunuh para Rasul.

Ini merupakan salah satu penyakit bani Israel yang selalu mereka amalkan. Apabila tiba para nabi yang ingin menegakkan syiar Allah dan menyebabkan kehendak mereka terbelenggu, maka mulalah mereka merencana untuk membunuh para rasul. Antara kisah paling masyhur mengenai usaha pembunuhan para rasul ialah kisah penyaliban Nabi Isa. Namun, Allah menyelamatkan baginda dari usaha terkutuk mereka itu. Begitu juga kaum Yahudi di zaman Rasulullah yang hendak membunuh baginda. Di zaman kini, para nabi sudah tidak diutus lagi. Namun, Rasulullah ada bersabda bahawa Ulama merupakan pewaris para nabi.

Maka, umat Islam kini bertindak untuk membunuh para ulama jika mereka tidak suka padanya. Gerakan militan atas nama Islam telah membunuh ramai ulama yang Soleh. Oleh itu, diangkatlah ilmu dengan kewafatan ulama. Kemudian umat mengangkat orang jahil sebagai ulama sehingga mereka sesat lagi menyesatkan. Mereka ulama su’ (jahat) yang berfatwa menurut hawa nafsu, serta digelar sebagai golongan Ruwaibidhah iaitu orang bukan ahli tetapi berbicara mengenai umat dengan menunggang agama.

3. Mengelat dalam beragama

Bani Israel memang terkenal dengan kelicikan mereka. Bahkan kelicikan mereka itu juga digunakan untuk mempermain-mainkan hukum agama. Sebagai contoh, kisah larangan menangkap ikan pada hari Sabtu. Mereka dengan liciknya menahan pukat pada hari Jumaat dan mengutip hasil pada hari Ahad. Melalui pemahaman literal, memang bani Israel tidak melanggar hukum menghormati hari Sabtu secara teknikal. Namun, jika kita telusuri dalam kitab Tafsir, maka kita akan tahu apa sebab tindakan mereka yang kelihatan “tidak salah” itu merupakan sebuah maksiat kepada Allah sehingga mereka disumpah menjadi monyet.

Begitulah umat Islam pada zaman kini. Masih lagi ada peniaga yang tidak menghormati kemuliaan Jumaat dengan meneruskan aktiviti jual beli ketika masjid-masjid telah azan menandakan ibadah solat Jumaat akan dimulakan. Begitu juga perangai segelintir umat Islam yang suka menghurai-hurai nas wahyu untuk bermudah-mudahan terhadap hukum dengan pelbagai alasan yang kelihatan “Islamik” secara teknikalnya. Antaranya adalah, “Tidak perlu qadha solat fardhu yang sengaja ditinggalakn kerana tiada Nas yang menyebutnya”.

4. Memalsukan Kitab

Penyakit suka mentahrif atau menyelewengkan isi kandungan kitab wahyu adalah amat sinonim dengan bani Israel. Bahkan dalam al-Quran, dinyatakan bahawa sikap itu adalah seburuk-buruk tindakan terhadap Allah. Mereka menjual ayat-ayat Allah dengan beberapa harga murah demi kehidupan duniawi. Pelbagai cara bani Israel lakukan untuk menghalalkan perbuatan mengubah suai kitab wahyu. Penyakit itu juga sebenarnya telah menimpa umat islam kini. Memang usaha untuk mengubah al-Quran tidak Berjaya dilakukan sehingga kini.

Namun, segelintir umat Islam telah bertindak untuk mengubah al-Quran dengan cara membuat tafsiran-tafsiran yang tidak menepati syarak. Mereka menafsir al-Quran secara sendiri tanpa merujuk ulama Mufasirin Muktabar atas alasan “Mari taddabur al-Quran”. Malah, ada juga yang bertindak untuk mengubah kalam-kalam mulia ini dengan menyebarkan pemahaman yang tidak benar.

Hal ini bukan sahaja berlaku pada al-Quran, bahkan berlaku juga kepada hadis-hadis sabdaan baginda yang secara sambalewa disahih-palsukan secara sesuka hati agar kena dengan selera. Baru pergi kelas takhrij hadis atau mengai mustalah hadis dalam usrah-usrah, sudah bertindak menjadi Mujtahid atau Muhadis jagoan. Bahkan, banyak kitab para ulama Muktabar yang menghurai kandungan wahyu disunting dengan alasan “Tahkik”, “Tashih”, “Tarjih” dan sebagainya. Amboi-Amboi-Amboi.

Banyak lagi perangai buruk Yahudi yang kita turuti secara tidak sedar. Namun cukuplah 4 ini sahaja dikongsi terlebih dahulu. Berkat kemuliaan Nabi kita, Nabi Muhammad, maka segala bala dan kehinaan tidak tertimpa secara segera kepada umat Islam apabila umat islam melakukan kesalahan-kesalahan sebegini. Rasulullah sering mendoakan kesejahteraan umatnya. Baginda yang penyayang, diutuskan sebagai pembawa Rahmah dari Allah yang Maha Penyayang. Oleh itu, perlulah kita sebagai umat Islam menjaga status yang telah diberikan iaitu “Khaira Ummah” (Sebaik-baik Ummah) dengan mengambil pelajaran dari setiap sisi kisah yang dipaparkan dalam al-Quran.


Rantai Berlian Titanic Ini Sebenarnya Berpuaka!

Di dalam filem Titanic, sebuah rantai yang diberi nama Heart Of The Ocean menjadi subjek di dalam filem tersebut. Menurut cerita, rantai itu dimiliki oleh Raja Louis XVI dan terb3lah dua. Rantai itu kemudian dibeli oleh Hockley untuk dibuat sebagai hadiah untuk tunangnya, Rose. Rantai ini kemudian bersemadi di dasar laut Atlantik buat selamanya.

Tapi, sebenarnya rantai Heart Of The Ocean ini sebenarnya fiksyen sahaja dan diinspirasikan dari sebuah rantai yang bernama Hope Diamond. Hope Diamond merupakan rantai bertatah berlian yang paling mahal pada ketika itu dan khabarnya rantai ini disumpah dan sesiapa yang memilikinya akan menerima nasib kurang baik.

Oh ya, walaupun rantai berlian Hope Diamond ini menginspirasikan rantai Heart Of The Ocean, kesemua pemilik rantai Hope Diamond ini tidak pernah meminta untuk dilukis seperti gadis Perancis. (Draw me like one of your french girls)

Rantai berlian biru Hope Diamond ini berasal dari tapak perlombongan Kollur di India. Pemilik pertama rantai ini ialah Jean Baptiste Tavernier, seorang pedagang berlian yang sering berulang-alik dari Perancis ke India.

Legenda mengatakan Tavernier mencuri batu berlian ini dari sebuah kuil yang mana batu itu merupakan salah satu mata dewa kuil tersebut. Penjaga kuil itu mengatakan sesiapa yang memiliki rantai ini, hidupnya takkan pernah aman.

Tavernier pulang semula ke Perancis dan berjaya menjual rantai itu. Dari sinilah sumpahan itu bermula.

Ketika pemerintahan Raja Louis XVI juga, seorang teman rapatnya, Nicols Fouquet sering memakai rantai ini ketika majlis-majlis rasmi.

Namun, tidak lama kemudian, beliau mula tidak disenangi oleh raja dan diperintahkan untuk dibuang negara. Raja Louis kemudian mengubah fikiran kepada hukuman p3nj4r4 selama 15 tahun di Kubu Pignerol.

Rantai ini kemudian diwariskan kepada Raja Louis XIV dan isterinya Marie Antoinette dan seperti yang tercatat di dalam sejarah, raja ini digulingkan dan dipengg4l kepalanya dan rantai ini dirampas. Rantai ini disimpan di dalam sebuah gudang namun dicuri kerana kawalan yang lemah

Tidak lama sebelum Marie Antoinette dihvkvm mati, salah seorang temannya, Puteri Maire-Louise dari Lamballe juga sering memakai rantai ini. Malangnya, beliau dibvnuh oleh perusuh dan kepalanya dihent4k menggunakan tukul.

Pada 1839, seorang pegawai bank, Henry Phillip Hope memiliki rantai ini dan dari sinilah rantai Hope Diamond mendapat nama.  Beliau kemudian meninggal dunia pada tahun yang sama dan diwariskan kepada ahli keluarganya sehinggalah ke cicitnya, Francis Thomas Hope.

Francis Thomas kemudian berkahwin dengan seorang penyanyi, Mae Yohe. Namun, perkahwinan mereka tidak bahagia. Tabiat Francis yang suka berfoya membuatkan ekonomi mereka hampir bankrap. Pada tahun 1900, isterinya meninggalkannya dan menjalinkan hubungan dengan seorang kapten, Kapten Putnam Bradlee.

Pada 1901, Francis menjual rantainya Adolph Weil dan setahun selepas itu, beliau diisytihar bankrap dan kehilangan kakinya semasa memburv.  Francis akhirnya m4t1 dalam kemiskinan pada 1941.

Adolph Weil dikatakan menjual rantai tersebut kepada Salomon Habib, seorang pedagang dari Turki dan akhirnya dijual kepada Putera Ivan Kanitowsky untuk diberikan kepada kekasihnya, Lorens Ladue.

Ketika kali pertama Lorens memakai rantai tersebut semasa persembahan, beliau telah dit3mb4k oleh salah seorang penonton yang berada di situ. Beberapa minggu kemudian, Putera Ivan dibvnvh oleh puak revolusioner Russia di Paris.

Sejak itu, rantai Hope Diamond ini mula dikatakan berpuaka dan terpampang di media-media cetak di Amerika. Rantai Hope Diamond juga dikatakan pernah dimiliki oleh Sultan Abdul Hamid beberapa tahun sebelum beliau dijatvhkan.

Sultan Abdul Hamid memberikan rantai ini kepada Salma Zubayaba dan dijaga oleh Kulub Bey, penjaga harta baginda sendiri. Beberapa bulan kemudian, Salma dit1kam sehingga m4t1 oleh seorang pencuri yang cuba mencuri rantai ini.

Pencuri itu kemudian berjaya dit4ngk4p oleh Kulub Bey dan diseks4 perlah4n-lah4n sehingga m4t1. Kulub Bey juga menerima nasib yang sama. Tidak lama selepas Sultan Abdul Hamid dijatuhkan, beliau dc3kik oleh puak revolusioner sehingga m4t1

Rantai Hope Diamond akhirnya dijual kepada oleh Phillipe Cartier,seorang peniaga permata yang memiliki firma di New York, London dan Paris. Phillip menjual rantai tersebut kepada seorang hartawan bernama Evalyn Mclean.

Pada mulanya, Evalyn tidak mempercayai mengenai sumpahan Hope Diamond ini. Namun, tidak lama selepas beliau memilikinya, beliau ditimpa pelbagai kesusahan. Pada mulanya, ibu mertuanya men1nggal dunia. Kemudian, anaknya m4t1 dilangg4r kereta dan suaminya, Edward menceraikannya dan hidup bersama wanita lain.

Evalyn menyimpan rantai ini hinggalah pada tahun 1949 dan dijual kepada Harry Winston. Dalam tempoh 10 tahun, Hope Diamond ini telah dipamerkan di dalam pelbagai pertunjukan sebelum didermakan kepada Smithsonian Institution.

Semasa dalam proses penghantaran ke Washington, James Todd bertanggungjawab untuk melakukan proses penghantaran tersebut dan beliau juga menjadi m4ngs4 sumpahan rantai ini.

Selepas sahaja selesai menghantar rantai ini ke Washington, Todd telah mengalami k3m4langan dan kakinya terbelah. Tidak lama kemudian, beliau terlibat lagi di dalam sebuah kem4l4ngan yang meragut ny4w4 isteri dan anaknya dan selepas itu, sebahagian besar rumahnya terbakar.

Walaupun rantai Hope Diamond ini dikatakan berpuaka, sejak ia diletakkan sebagai bahan pameran di Smithsonian Instituition, rantai ini telah menarik perhatian jutaan pelawat untuk datang ke tempat tersebut. Kini, rantai Hope Diamond ini diletakkan sebagai pameran di Muzium Alam Semulajadi, Washington DC dan dianggarkan rantai ini berharga 250 Juta US Dollar.

RUJUKAN:

(n.d.). Retrieved December 30, 2020, from https://www.legendsofamerica.com/hope-diamond-curse/3/


Saintis Mungkin Dapat Selesaikan Misteri Kenapa Kembar Boleh Seiras

Baru-baru ini, sekumpulan saintis Belanda berjaya merungkai misteri dunia perubatan berkenaan kembar seiras. Ini memberi harapan kepada komuniti perubatan untuk mereka rawatan untuk pelbagai isu kongenital yang dihadapi mereka.

Kembar seiras terjadi apabila ovum yang telah disenyawakan atau zigot dipisahkan kepada dua embrio. Kedua-dua embrio berkongsi setiap gen yang sama. Bagaimanapun, sebab di sebalik pemisahan ini masih tidak diketahui oleh dunia perubatan. Teori yang paling banyak didengar ialah ia bersifat rawak tetapi ia disangkal menerusi penemuan tanda DNA sama oleh para saintis dari Vrije Universiteit Amsterdam.

Mengikut kajian yang diterbitkan dalam jurnal Nature Communications, tanda DNA ini dapat dilihat pada perubahan epigenetik pada DNA kembar seiras. Perubahan epigenetik ialah faktor di mana gen boleh bertukar secara aktif atau tidak aktif tanpa mengubah jujukan mereka. Kembar seiras di seluruh dunia didapati berkongsi markah genom sama iaitu 834 mata yang bersamaan dengan jumlah keseluruhan DNA organisma.

Tanda yang dikongsi ini membolehkan para penyelidik untuk menentukan seseorang itu mempunyai kembar seiras atau tidak dengan ketepatan 80%. Ini termasuk individu yang kehilangan kembar mereka semasa dalam kandungan atau sindrom bayi kembar hilang dalam kandungan (VTS) atau terpisah semasa kelahiran.

Bagaimanapun, ini masih belum mengesahkan penanda-penanda kimia sebagai punca terhasilnya kembar seiras. Ini kerana saintis percaya penanda-penanda ini boleh terjadi akibat proses penghasilan kembar. Tetapi itu masih teori yang baik yang dapat membantu ramai orang di seluruh dunia.

12% kehamilan manusia bermula sebagai sejumlah besar embrio tetapi hanya 2% sahaja yang berjaya sampai ke proses kelahiran. Menurut Nancy Segal dari California State University, penemuan sebegini dapat menjelaskan mengapa sesetengah kembar seiras dibelenggu masalah penyakit tertentu seperti spina bifida.

Glosari

Spina bifida – kecacatan sejak lahir dikenali sebagai kecacatan di tiub neural. Sebahagian atau keseluruhan tulang belakang tidak bercantum dengan sempurna dan menyebabkan saraf tunjang terdedah. Keadaan ini terjadi di awal kandungan dan boleh dikesan seawal bulan pertama kandungan. Sekiranya kecacatan berlaku pada bahagian atas saraf tunjang, bayi tidak akan hidup lama kerana mengalami lumpuh separuh badan.

RUJUKAN

Boffey, Daniel. (2021, 29 September). Dutch scientists may have solved mystery of why some twins are identical. The Guardian.


Manusia Prasejarah Menggunakan Api Untuk Hasilkan Seni

Api pada manusia adalah segala-galanya. Ia membolehkan seseorang hidup dan boleh menyebabkan seseorang mati. Macam-macam terjadi kerana api, baik dan buruk. Begitu juga pada manusia prasejarah. Tidak ramai yang tahu bahawa api menjadi saksi bagi nilai intelektual. Senang cakap, api membuktikan sesuatu spesis itu berakal.

Semua haiwan tahu tentang bahaya api. Banyak saja kes kebakaran yang berlaku secara semulajadi. Macam kilat menyambar hutan dipenuhi daun dan ranting kering. Haiwan lari bertempiaran kerana tahu bahayanya. Tetapi manusia ada ilmu “next level” tentang api.

Manusia sahaja pandai menggunakan api untuk kepentingan sendiri. Itulah bukti akal, yang ada pada manusia prasejarah.

Betapa Berakalnya Manusia Prasejarah

Orang zaman sekarang yang tidak mendalami ilmu arkeologi mesti bayangkan manusia prasejarah hidup macam beruk. Tambah pula ada banyak sumber yang memesongkan, terutamanya pasal Charles Darwin.

Terlampau ramai percaya Darwin pernah berkata “manusia berevolusi daripada beruk”, padahal beliau tidak pernah cakap sedemikian pun. Persepsi ini menyebabkan ramai keliru dan terus memeluk agama kononnya sains tipu (padahal mereka salah faham tentang sains kerana didustai orang yang bukan ahli sains).

Sampai hari ini sains tidak jemu menyajikan ilmu berserta bukti tentang kepintaran manusia prasejarah. Asasnya bermula dengan penemuan lukisan gua. Pada tahun 2018, saintis mengumumkan penemuan lukisan gua paling tua di dunia. Lukisan tersebut dibuat dalam tiga gua di La Pasiega, Maltravieso dan Ardales yang terletak di Sepanyol.

Saintis menganggar usia lukisan ini adalah dalam lingkungan 64,000 tahun yang lalu (Boissoneault, 2018). Tetapi lukisan prasejarah paling tua adalah jenis abstrak pada batu di Afrika Selatan, iaitu 73,000 tahun yang lalu (Little, 2021).

Cahaya Menerangi Keindahan Lukisan

Lukisan prasejarah mendedahkan sisi budaya dalam kalangan manusia prasejarah. Semua orang tahu yang api menggunakan oksigen dalam suatu ruangan. Jadi jika ada dalam ruangan sempit atau kedap udara, jangan sesekali nyalakan api – kerana kandungan oksigen dalam ruangan tersebut akan berkurangan. Perkara ini terbukti dalam kalangan manusia prasejarah.

Mereka menyalakan api untuk melukis. Dan pada mata mereka, lukisan mereka menjadi hidup. Jika lukis lembu, tiba-tiba, lukisan lembu mereka bergerak-gerak. Jika lukis babi, tiba-tiba babi tersebut belok tanpa beri isyarat macam segelintir pengguna jalan raya masa musim raya.

Ini adalah kerana kandungan oksigen dalam gua tersebut berkurangan. Maka oksigen tidak masuk cukup dalam otak, sekali gus menyebabkan mereka berkhayal (Pettitt, 2021) ibaratkan tenang is good. Maka untuk perbincangan kali ini, sifat “high” menjadi point pertama.

Titik Perbincangan Utama

Penjelasan panjang tentang kepintaran manusia prasejarah menggunakan api bukan sama sekali untuk memberitahu pasal sifat “high”. Baru-baru ini saintis membuat pengumuman baru selepas bertahun mengkaji di Perancis. Sebanyak 50 permukaan batu diteliti mereka. Dan lukisan dalam kajian berusia 23,000 tahun. Kira senang cakap, manusia prasejarah berbangsa Magdalene melukis dalam gua sekitar 20,000 S.M. (sekali lagi, senang cakap).

Tetapi ada unsur menarik pada lukisan mereka. Permukaan tersebut ditemui mempunyai kesan terbakar. Kalau satu bahagian sahaja yang terbakar, lain kira. Ini boleh kata sekata juga. Setelah meneliti semua permukaan, saintis sebulat suara berpendapat – api bukan sekadar cahaya. Mereka menggunakan api pada cat tersebut untuk membuat “burn effect” (Needham, et al., 2022).

Secara langsung, api mempengaruhi cara mereka lukis. Api tidak menghasilkan cahaya yang sekata. Ia sentiasa bergerak-gerak atas faktor sendiri. Maka cahayanya terpancar dalam keadaan bergerak-gerak jua. Sebab itulah lukisan manusia prasejarah tidak begitu kemas… tetapi sangat berseni.

RUJUKAN:

Boissoneault, L. (2018, Februari 22). Were Neanderthals the Earliest Cave Artists? New Research in Spain Points to the Possibility. Smithsonian Magazine.

Little, B. (2021, Oktober 5). What Prehistoric Cave Paintings Reveal About Early Human Life. History.

Needham, A., et al. (2022). Art by firelight? Using experimental and digital techniques to explore Magdalenian engraved plaquette use at Montastruc (France). PLOS ONE. 17 (4): e0266146.

Pettitt, P. (2021, April 19). Prehistoric cave painters might have been ‘high’ on oxygen deprivation – new study. The Conversation.


Kedahsyatan Bisa Ular Yang Menyerang Keupayaan Mangsa

Korang tahu tak bisa ular ni kalau kita masak dia, kita boleh makan tanpa jatuh sakit?

Sekiranya membicarakan tentang racun haiwan, pasti ramai yang akan teringat tentang ular. Kebanyakan spesis ular menghasilkan racun untuk memburu mangsa. Bercakap tentang racun pula, kita kena bezakan dua terma ini. ‘Poison’ dan ‘venom’. Racun ‘poison’ merujuk kepada racun yang hanya didapati apabila kita memakan haiwan tersebut seperti katak. Racun ‘venom’ pula ialah bisa yang didapati apabila kita diserang seperti ular.

Sambung balik pasal bisa, bisa ular ini fungsinya adalah lebih kepada melumpuhkan atau mematikan mangsa supaya senang bagi mereka untuk makan. Berbanding katak, bisa mereka adalah lebih kepada untuk melarikan diri dan tak semestinya racun mereka itu cukup kuat untuk membunuh.

Bagi melumpuhkan/membunuh mangsa, ular menggunapakai dua jenis bisa utama dalam memburu, dan fungsi bisa ini adalah berlainan bergantung pada spesis. Dua jenis bisa tersebut ialah cytotoxin (racun kepada sel) dan neurotoxin (racun kepada saraf).

Bagi kes cytotoxin, perkara ini akan menyebabkan kerosakan sel secara besar besaran dan lantas menyebabkan kegagalan sistem badan. Sebagi contoh cytotoxin jenis hemotoxin bertindak dengan merosakkan sel darah merah. Hal ini akan menyebabkan sel darah bergumpal dan urat darah menjadi tersumbat. Darah tak dapat mengalir dengan elok dan kegagalan sistem berlaku. Antara contoh lain ialah kardiotoxin. Bisa tersebut akan menyebabkan sel otot di jantung gagal mengecut dan mengembang dengan bagus. Hasilnya, jantung akan berdegup dengan tak sekata dan kegagalan jantung.

Bagi kes neurotoxin, racun tersebut bertindak dengan mengganggu sel saraf daripada bertindak. Disebabkan sel saraf ini ibarat wayar telefon dan internet bagi badan, selalunya racun jenis neurotoxin adalah lebih berbahaya kerana ia boleh mengganggu seluruh sistem badan. Ibarat wayar telefon terputus waktu tengah perang.

Antara simptom racun tersebut ialah kelumpuhan (toxin jenis dendrotoxin). Racun ini bertindak dengan menghalang isyarat saraf kepada saraf berlaku. Untuk memberi penjelasan yang lebih jelas, bayangkan kita tercucuk jari kita dengan jarum.

Tindak balas normal ialah saraf mengesan stimulus berkenaan, menghantar isyarat kepada otak, isyarat ditafsir sebagai sakit, dan otak akan hantar isyarat untuk alihkan jari melalui isyarat saraf. Apabila toxin ini mengganggu isyarat saraf ke saraf, memang tiadalah tindak balas yang kita boleh buat. Sekarang, bayangkan seluruh sistem kita jadi macam ni. Memang automatik lumpuh atau mati serta merta sebab sistem gagal.

Kalau bisa ular ni berbahaya, kenapa pemburu menggunakan bisa ular untuk memburu? Tak beracun ke daging haiwan tersebut? Seperti mana yang aku pernah sebut dahulu, racun ular ni diperbuat daripada protein. Jadi, kalau korang bakar atau didhkan racun tu, dia akan jadi tak bahaya. Struktur dia akan jadi macam telur. Asalnya cair, tapi bila dimasak struktur protein dia berubah menjadi pejal.

Jadi, ya. Secara teknikalnya, kepala ular tu boleh dimakan kalau dimasak dengan betul. Tapi tu la, buang tabiat ke apa tiba tiba nak makan kepala ular.

Tertarik dengan fakta tulisan Ammar Akmal? Penulis ni ada buat buku BIOLOGIA yang menyajikan pada korang fakta-fakta mindblowing pasal alam kehidupan. Jom beli di Shopee sementara stok masih ada. Link: https://bit.ly/biologiashopee


Analisis Hubungan Politik Antara Puak Uchiha Dan Senju

Waktu Senju Hashirama dan Uchiha Madara nak wujudkan Konoha, depa buat sebuah ikatan sosial, di mana puak Uchiha tidak lagi akan dianggap sebagai “the other”. Sebaliknya, mereka akan assume sebuah identiti bersama.

Pendek kata, nak mula hidup baru, keadaan politik yang baru di mana tiada lagi pembunvhan dan pep3rangan sesama mereka. So yeah, mereka tubuhkan Konoha atas harapan ini dan mereka bina ikatan sosial ini. Segala persengketaan mereka sebelum ini akan dicairkan dan mereka akan cuba untuk hidup bersama.

Tapi itu semua sekadar perjanjian ‘atas kertas’. Ya, pemimpin depa si Madara dan Hashirama memang setulusnya nak bentuk sebuah ikatan yang baharu dan bersama. Tetapi pada peringkat akar umbi akan sentiasa ada sentimen dan kecurigaan.

Yalah, mereka dah berp3rang sekian lama dan Hokage pertama pun dilantik daripada puak Senju, bukan Uchiha. Of course akan ada sedikit kecurigaan di situ. Tambahan, kecurigaan yang berakar lama tak akan dapat dipadamkan melalui persetujuan politik semata-mata. Bahkan, persetujuan itu bersifat ‘punitive’ , i.e. kalau dilanggar akan ada hukuman-hukuman tertentu.

Sekali lagi nak emphasize, kecurigaan waktu itu tetap ada. Dan benda ni nampak obvious ada pada Tobirama, adik Hashirama si Hokage pertama Konoha. Aspirasi, sangka baik dan idealisme Hashirama tidak dikongsi sama oleh Tobirama. Sebab itulah sewaktu Hashirama kata nak bagi sedikit autonomi dan kuasa kepada Madara (and by extension, kepada puak Uchiha), Tobirama memang tentang habis-habisan.

Tobirama siap kata puak Uchiha adalah puak yang pendendam dan pembenci, jadi kalau bagi kuasa kat depa memang akan merosakkan. Madara pun sedar dan tahu akan kecurigaan Tobirama ini. Sebab itu Madara decide nak tinggalkan Konoha. Yalah, sampai bila puak Uchiha nak dilayan macam itu?

Ya, faham je dua puak tu dah bermusuh sekian lama, tapi itulah tujuan persetujuan tadi tu. Nak letak tepi, dan start fresh. Tapi kecurigaan antara satu sama lain, i.e. Tobirama terhadap puak Uchiha dan Madara terhadap Senju adalah sebuah konflik dalam diam. Retak menanti belah, mungkin. Madara kata kat Hashirama sebelum tinggalkan Konoha, “cooperation is merely a quiet form of conflict”.

Dan macam apa yang Madara ramalkan, benda tu berlaku waktu zaman Hokage ketiga. Puak Uchiha yang macam tak dapat kuasa pentadbiran yang cukup dan cuma dapat peranan yang secondary, akhirnya membuatkan puak Uchiha nak lancarkan coup d’état terhadap pemerintahan Konoha.

Mereka nak rampas kuasa sebab pada mereka, memang Uchiha akan di-anak tirikan sampai bila-bila. And we know what happened next. Uchiha Itachi lagi pentingkan kepentingan Konoha dan nak jaga keamanan sedia ada. Dia pergi lancarkan pre-empt attack kepada keseluruhan puak Uchiha. Selebihnya ialah sejarah.

Realiti politik di Konoha ini secara kasarnya adalah realiti politik di mana-mana. Lagi-lagi dalam negara yang berbilang identiti. “Kesepakatan” , “toleransi” , “kesaksamaan” adalah idea-idea yang ahli-ahli politik cuba abadikan atas dokumen undang-undang dan dalam pembentukan polisi. Tapi semua itu tidak akan dapat menghilangkan sentimen dan kecurigaan.

Ya, idealisme itu perlu ada dan patut dizahirkan dalam dokumen-dokumen politik dan undang-undang. Tetapi usaha yang terlebih perlu adalah pada peringkat akar umbi. Menerima “the other” dalam membentuk sebuah identiti bersama dan melakar sempadan identiti yang tidak boleh dilanggar harus dilakukan dalam keadaan yang lebih organik.

Ia perlu dilakukan melalui individu, public figure, influencers, cikgu, jiran, dan seumpamanya, tanpa melalui jalan politik. Kerana politik adalah tentang kuasa dan kekuasaan. Manakala hubungan organik ini adalah tentang etika. Dan etika, bukan tentang kuasa. Ia adalah tentang keluhuran jiwa dan budi. Setelah itu, barulah “cooperation” politik itu menjadi sebuah ikatan yang lebih lunak.

Kalau tidak, kata-kata Madara kekal relevan: “cooperation is merely a quiet form of conflict”.

Artikel dinaikkan selepas mendapat izin daripada penulis asal, Sophia Liebe.